Тошкентда автомобиль йўл ўтказгичи очилишига кеча Шавкат Мирзиё келди, яқин атрофда ҳаёт ўлди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n08:16 - Тошкентда автомобиль йўл ўтказгичи очилишига кеча Шавкат Мирзиё келди, яқин атрофда ҳаёт ўлди\nКеча Тошкентдаги Бунёдкор ва Чўпонота кўчалари чорраҳасидаги автомобиль йўл ўтказгичи, яъни кўприк очилгани, кўприк билан танишиш учун Президент Шавкат Мирзиё келгани ҳақида Ўзбекистонда ҳукмронлик қилаётган тожиклар режимининг қўғирчоқ ахборот воситалари ҳар доимгидек ҳеч қандай таҳлилсиз хабар тарқатдилар. Биз буни хабарга ҳам арзимайдиган воқеа деб ҳисобладик ва унга эътибор ҳам бермадик.\nАммо, бизнинг хатқутимизга исмини ҳам билдирмаган ўқувчимиздан лотин алифбосида кўп хатолар билан ёзилган хат келди. Бу хатдан маълум бўлишича, Шавкат Мирзиё кўприк билан танишиш ёки очилиш маросимида қатнашиш учун шу ерга келгани сабабли, бутун атрофдаги йўллар мииция тарафидан бекитилибди. Бу ҳудудларда ҳаёт тўхтабди. Шаҳарнинг бошқа қисмларида ишлайдиганлар ўз вақтида ишларига боролмаганлар, турли бозорлдарда дўкони борлар ўз дўконларини вақтида бориб очолмаганлар.\nХуллас, Шавкат Мирзиё Совет замонида коммунистик раҳбарлар, мустақиллик йилларида ҳаромий президент, Шавкат Мирзиёнинг маънавий отаси Ислом Карим қилаётган аҳмоқона ишларни давом эттирмоқда. Хатқутимизга келган хатнинг охирги жумласи шундай: “Bu girt jinnilikku. U kelarkan deb odamla ishsiz qosinmo endi.” (Бу жинниликку. У келаркан деб одамлар ишсиз қолсинми энди.)\nҲақиқатдан ҳам ўқувчимиз мутлақо ҳақ. Шавкат Мирзиёнинг халққа кўрсатётган ҳурматсизлиги биз айтаётгандек “аҳмоқлик” эмас, ўқувчимиз айтаётгандек “жиннилик”. Ўзбеклар ўз президентларининг аҳмоқлиги, ёки жиннилигини тузатиб қўядиган кучга эга бўлишлари керак. Нима ҳам дердик, кўзингизни очинг, эй, ўзбеклар, бунақа президент билан келажагингиз йўқ, деймиз.


Каримов сиёсати «бир бурда нон» сиёсатидир (2) « Ўзбекистон Халқ Ҳаракати\nКаримов сиёсати «бир бурда нон» сиёсатидир (2)\n11 March 2013 - 16:17\nМилиция таянч пунктлари, жамоатчилик назорат масканлари сиёсат тармоғида энг кичик субектлардир. Улар аҳолининг ижтимоий жойлашуви, хонадони, мулки, чорваси, фаолияти, оила аъзолари ҳақида маълумот йиғадилар ва доимо уларга бош эгиш ҳақида уқдириб келишади.\nХалқ доимо қолипда яшайди, худди “харбий холат” (вайенная паложения) га ўхшайди ҳаётимиз, бир бурда нон учун нолиган заҳотингиз қочгани жой топилмай қолади.\nКаримовнинг бундай “нон” сиёсатида “Овчи” ҳамда “ўлжа” қатламини жорий этади, энди давлат ходимлари, мансабдор шахслар ҳам оддий халқ (ўлжалар) устидан ҳар қанча бўлсин “ов” қилишади. Бунда ижобий жиҳатлар ҳам ва у шундаки, улар бирлаша олишмайди. Бир-бирини бош эгаётганини кўрган фуқаролар бу ҳолатни “тинчлик” дея атайдилар, ёҳуд улар ҳали қаршилик амалиётидан йироқдирлар.\nХалқни оч тутиш ҳар қандай фаолиятда олиб борилади, маънавий, ҳуқуқий, моддий, илмий ва хокозо. Ҳаётга дадил қадам ташлаётган ёш куч ҳар қандай ишга ўзини урмасин “нон” топиш масаласи қийин эканини ва бундай неъматга етишиш учун Каримовнинг “бир бурда нон” сиёсати этагидан тутиши, яъниким унинг қўлига қарам бўлиши лозим. Бу ўз ўзидан фақатгина тинмай иш қидириш ва ҳатто насиб этган ишида ҳам эшшакдай ишлашлик билан вақт ўтаверади. Сиёсат эса хаёлининг бир четида қолади. Эндигина зўрға эришган иш ўрни учун жиддий тиришади, хаёли эса фақатгина моддий таъминот йиғишдагина иборат бўлиб қолади.\nКаримов қўлига қарашдан безор бўлганлар ўзларини хорижга урадилар, ҳар ҳолда у ерда ҳам қўлга қарашган тақдирда ҳам, ундаги бурда нон Каримов нонидан анчайин тўйимлироқдир. Айнан шу нон унинг бутун оиласи ва тўй маъракаси учун етарлик. Бироқ Каримов нони-чи ?\nҲар доим ҳар бир фуқаронинг ҳар бир фойдасидан давлат маълум ҳолатларда кенг фойда олаверади. Буни гох зўрлик билан, гоҳида ўғрилик билан. Натижада давлат ҳар нарсани эгаси деган тушунчалар туғила бошлайди ва ҳамки инсонда давлат олдидаги қўрқув пайдо бўлади. Хар қандай ёвдан қўрқмаган халқ давлатидан қўрқади. Зулм хукмрон сиёсатда албатта зўравонлик биринчи даражаликдир.\n“Бир бурда нон” сиёсати фуқароларни фақатгина моддий қашшоқ қилибгина қолмай, уларнинг оиласи, кийиниш услуби, фарзандлари сони ва тарбияси, хотин-қизларининг юриш туриши ва либоси, ҳаттоки оилавий масалаларгача аралашади. Ҳар бир қадами, ҳар бир нафаси учун жавобгарлик ҳиссига асир қилинади улар. Наслингача аралашган давлат, зурриётларингни туғилган “Туғдириш уйи” даноқ қўлга қаратишни бошлайди.\n“Бир бурда нон” сиёсатининг яна бир тармоқларидан бири, омма учун ўз – ўзини юпатиш ва давлатга зиён етказишдан ўзини ва бошқаларни қайтариш учун келтириб чиқарилган ибора ва ҳикоялардир. Давлат халқга қанча зулм этмасин, халқ бунга бардош беришда давом этаверади. Агар жуда оғир аҳволда қолса улар ўзларига, ёки шу аҳволдаги кишиларга “ҳали яхши бўлиб кетади”, “бунданда баттар бўлиши мумкин эди”, “худо бир асради”, “буни ҳам ҳикмати бор”, “буларнинг бари синов”, “бу дунё ўткинчидир”, “сабр қилинг”, “подшоҳлар, Аллохнинг ердаги сояси”, “чукур қил”, “бир куним ўтиб турибдику” ва ҳоказолар ила ўзларини юпатадилар. Давлат асосан бу услубда турли уламолар сўзлари, ҳадислар, миллий шукрона анъаналари, халқ мақолларидан, кўпинча диний меъёрлардан кенг унумли фойдаланади (аммо бундай услубда давлатга истиҳола этсангиз сиз “экстремист” ниқоби остида қоласиз).\nАжабланишингиз мункин аммо, давлат ҳатто шу нарсаларга ҳам эътибор қаратган. Бундай ибратли иборалар халқ орасига улар орасидаги “қулоқ” лар, ҳамда айрим диний қиёфалилар орқали тарқатилиниб, йиллар давомида қонига сингдирилади.\nБундан мақсад давлат учун фуқаронинг фақатгина жисмоний куч билан қаршилигини барҳам бериш билан бирга унинг руҳиятида ҳам қарши бўлмаслигига эриши. Шу билан бирга ўзини, ҳамда бошқаларни бу йўлдан қайтариши учун хизмат қилишига эришиш кўзланади. Бундан ташқари юқоридаги оммага ахборот етказувчи тарғиботчи манбалар давлатдан қўрқишлиги, унга аралашишлик катта муаммолар келтириб чиқаришлиги ҳақида тарғиб қилиши, омманинг қўрқувини оширадилар, ҳамда итоат қилишга чорлайверадилар. Шундай экан, “Деворнинг ҳам қулоғи бор” ибораси бежизга эмас.\nБундан ташқари, халқ орасидаги миллий анъаналарни кенгайиши учун давлат йўл очиб беради, Халқ қанчалик тўй ҳашамларида кўп сарф этса, шунчалик ишга, яъни қўлга кўпроқ қарайди. Шунинг учун ҳам оммавий танқид ишларини бажармайди. Ваҳоланки, хорижда ишлаётганларнинг аксарияти шу муаммо боис, меҳнат қиладилар. Мана давлатнинг башараси! Даромадингни сарҳисоб қиладию, қилган ва қилаётган сарфларинг билан иши йўқ. Қанчалик ночор бўлсанг шунчалик итоатлисан, қанчалик сарфинг кўп бўлса, шунчалик ишга муккангдан кетасан.\nХар шароитда, агарда бу шароит қонуний меъёрларга зид бўлган тақдирда ҳам давлат ўз фойдаси учун бу қонунларни четлаб ўтиш принцпига эгадир.\n“Бир бурда нон” сиёсати ва унинг ижобий натижаларини қисман қиёсласак: Сиз агарда ўз оилангиз устуни, ҳамда асосий таъминотчиси бўлсангиз, сиз ўз меъёрларингизни, ҳамда талабларингизни, қоидаларингизни ўрнатасиз. Улар учун барча ижтимоий йўлларни беркитасиз, натижада улар сизга шаксиз қарам бўлади, ҳамда қўлингизга қарайди. Қорин ғамида қош-қовоғингиз учун минг хил тусга киришади. Бу ҳолат хайвонлар устидан қилинган тажрибага асосланган ва шундан келиб чиқиб ҳам хулоса қилсак бўлади.\nАгар сиз маълум тоифадаги хайвонот устидан эгалик қилсангиз, шаксиз улар емак ғами учун итоат этадилар. Агар уларни доим тўқ тутсангиз улар учун қизиқсиз шахсга айланасиз. Ҳатто ҳайвоншунос кишилар айнан емак баҳанаси остида ҳатто ёввойи ва йиртқич бўлган ҳайвонларни ҳам қўлга ўргатадилар.\nКаримов яратадиган шарт-шароит фуқароларни энг қуйи табақага, фақирлик томон етаклайди. Фақирлар орасида эса “сен айтдинг, мен эшитмадим (маъноси: сен соқовсан, мен карман)” қабилида яшовчилар талайгина бўлишади.


Добавлено: 20.05.2019, 20:49\nМулоқотда Ўзбекистон билан Словакия Республикаси ўртасидаги икки томонлама ҳамкорлик, хусусан, парламентлараро алоқалар, Ўзбекистон ва ЕХҲТ муносабатлари юзасидан фикр алмашилди.\nМамлакатларимиз савдо-иқтисодий ва маданий-гуманитар соҳалардаги ҳамкорликни янада ривожлантиришда катта салоҳиятга эга. Бунда қонун ижодкорлиги фаолиятини ўрганиш ва тажриба алмашиш бўйича парламентлараро ҳамкорликни ривожлантириш муҳим ўрин тутади.\nУчрашувда меҳмонлар Ўзбекистонда туб ўзгаришларни амалга оширишни кўзда тутадиган Ҳаракатлар стратегияси доирасида олиб борилаётган ислоҳотларга юқори баҳо берди.\nҲозирги кунда Европада хавфсизлик ва ҳамкорлик ташкилоти Парламент ассамблеясида Ўзбекистоннинг доимий делегацияси фаолият кўрсатмоқда. Бу, ўз навбатида, қонун ижодкорлиги, парламентаризм соҳасида ҳамкорликни янада ривожлантириш имконини бермоқда.\nМамлакатимизда ЕХҲТнинг Ўзбекистондаги лойиҳалари мувофиқлаштирувчиси офиси фаолият кўрсатмоқда. Ушбу офис ўз лойиҳалари орқали мамлакатимизда хавфсизлик, иқтисодий-ижтимоий ва экологик муассасаларнинг институционал имкониятларини кенгайтиришга техник кўмак кўрсатмоқда. 2007 – 2017 йилларда умумий қиймати 12 миллион евродан зиёд 150 дан ортиқ ана шундай лойиҳа амалга оширилди. Бугунги кунда 20 та лойиҳа ҳаётга жорий этилмоқда.\nУчрашув якунида томонлар Ўзбекистон – Словакия ва Ўзбекистон – Европада хавфсизлик ва ҳамкорлик ташкилоти шаклидаги ҳамкорлик механизмини мустаҳкамлаш учун барча саъй-ҳаракатларни ишга солишга тайёр эканини билдирди.


24 октябр 2020, Тошкент вақти: 05:47\nБу гал икки юк машинасида портлатилган кучли бомбалар зарбидан Мушарраф кетаётган машинанинг махсус ойналарига дарз етган. Маълумотларга кўра, аввалги ҳужумда Мушарраф лимузинига ўрнатилган замонавий электрон аппарат бомба портлашини бир озга кечиктирган. Шу сабаб портловчи мослама Президент картежи ўтиб кетганидан кейин ишга тушган ва Мушаррафга шикаст етмаган.\nСўнгги ҳужум Парвез Мушарраф мамлакатдаги ашаддий исломий партиялар билан келишувга эришганидан бир кун ўтиб амалга оширилди. Мазкур келишувда Мушаррафнинг келаси йил охирига қадар армия қўмондони салоҳиятидан воз кечиши, айни пайтда мамлакат Президенти вазифасида қолиши кўзда тутилган.\nСуиқасд уринишидан бир неча соат кейин телевидениеда кўриниш берган Мушарраф, исломий жангариларни мазкур бомба ҳужумини уюштирганликда айблади. 2001 йил 11 сентябр воқеаларидан кейин халқаро терроризмга қарши курашда АҚШнинг яқин иттифоқчисига айланган Мушарраф мамлакатни экстремистлардан тозалашга ваъда берди: “Биз экстремизм ва терроризмга қарши курашга содиқ қоламиз. Бу борадаги қатъийлигимиз янада ортди. Биз мамлакатни экстремизм, фундаментализм ва терроризмнинг барча кўринишидан тозалаб, халқни тараққиёт сари етаклаймиз”, - деди Парвез Мушарраф.\nРасмийларга кўра, сўнгги суиқасд уринишида икки юк машинасининг ҳар бирига 20 – 30 килограммдан портловчи модда жойлаштирилган бўлган. Покистон ҳуқуқ-тартибот органи ходимлари ҳозирча воқеага алоқадорликда гумон қилинган бирон шахсни қўлга олганлари йўқ.\nМаълумки, Покистон 11 сентябр воқеаларигача Афғонистондаги “Толибон” ҳаракатининг асосий ҳомийси эди. Президент Мушаррафга кўра, Афғонистонда халқаро терроризмга қарши олиб борилаётган курашда АҚШ билан яқин ҳамкорлик қилгани учун унинг жонига қасд қилиш уринишлари кўпаймоқда.\nПокистон Сенатори Мушаҳид Ҳусайн хусусий “GEO” телевидениеси муҳбири билан суҳбатда, Президент Мушаррафга қарши суиқасдни бир гуруҳ жиноятчилар амалга оширганини айтади.\nБироқ сўнгги йилларда минтақа давлатларида кечаётган барча сиёсий ва ҳарбий жараёнларни яқиндан кузатиб келаётган журналист Аҳмад Рашид бу фикрга қўшилмайди. Унинг Озодлик радиосига айтишича, суиқасд ортида жиддий сиёсий сабаблар бўлиши мумкин: “Менимча, мамлакатда демократик жараёнларга йўл очмагани учун Мушаррафнинг ҳам либераллар ҳам фундаменталистлар орасидаги обрўси пасайиб кетди. Барча сиёсий доиралар мамлакатни ҳозиргача ҳарбийлар бошқараётганидан норози. Улар ўзгаришлар амалга оширилишини хоҳлайдилар”, - дейди мустақил журналист Аҳмад Рашид.\nСуҳбат давомида кузатувчи, Покистондаги барча сиёсий доиралар Президент Парвез Мушарраф ўз салоҳиятининг бир қисмидан воз кечиб, демократик жараёнларга йўл очишини хоҳлашларини айтади: “Менимча, суиқасд уринишлари айрим салоҳиятлардан воз кечиш ва демократик жараёнларга йўл очиш борасида Мушаррафга кўрсатилаётган босимни кучайтиради. Айни пайтда, бу фуқаролар ҳукумати позициясини мустаҳкамлайди. Чунки ҳозирча Покистон ҳокимияти ҳарбийлар қўлида қолмоқда”, - дейди покистонлик мустақил журналист Аҳмад Рашид.


Халқ депутатлари Фориш туман Кенгашининг сессияси бўлиб ўтди » Sangzor.uz - Инновацион ахборот портали\nSangzor.uz » Жиззах янгиликлари » Халқ депутатлари Фориш туман Кенгашининг сессияси бўлиб ўтди\nМуаллиф User Сана 31-07-2019, 15:15 Фикрлар "0" Кўрилди: 363\nХалқ депутатлари Фориш туман Кенгашининг навбатдаги сессияси бўлиб ўтди.\nСессияда тумандаги корхона, ташкилот, муассасалар раҳбарлари иштирок этди. Сессияни халқ депутатлари туман Кенгаши раиси, туман ҳокими Абдивали Мустанов бошқариб борди.\nДастлаб депутатлар сессия кун тартибига киритилган Ўзбекистон Республикаси Президентининг 2017 йил 8 августдаги «Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида»ги қарори ижроси юзасидан туман секторлари раҳбарларининг ҳисоботлари тўғрисида»ги масалани муҳокама қилдилар. Туман ҳокими, 1-сектор раҳбари Абдивали Мустановнинг шу йилнинг иккинчи чорагида амалга оширилган ишлар тўғрисидаги ҳисоботи эшитилди.\n– 2019 йилнинг ўтган иккинчи чораги даврида 1-сектор раҳбари ҳудудидаги 13 000 дан зиёд хонадонларнинг аҳволи ўрганилди, – деди туман раҳбари. – Мулоқотлар давомида аҳоли томонидан туман, вилоят, республика даражасидаги 3800 та муаммолар аниқланиб, уларнинг 3472 таси тегишли тартибда бартараф этилди. Қолган муаммоларни ҳал этиш юзасидан «Йўл харитаси» ишлаб чиқилиб, ижрога қаратилди. Бу борада 2019 йилнинг ўтган даврида 8 нафар ногиронлиги бўлган шахслар 15 турдаги протез-ортопедия воситалари, 6 нафари ногиронлик аравачалари, 7 нафари эшитиш мосламалари, 14 нафари қўлтиқтаёқ билан таъминланди. Ногиронлиги бўлган ва нафақа ёшидаги 80 нафар фуқароларга даволаш-профилактика муассасаларига йўлланмалар ажратилди.\nҲудудларни комплекс ривожлантириш, саноат тармоқларини модернизация қилиш йўли билан секторлар ҳудудида умумий қиймати қарийб 14 миллиард 800 миллион сўмлик 3 та йирик ва ўрта лойиҳалар ишга туширилди. Бундан ташқари 1 миллиард 250 миллион сўмлик 2 та кичик лойиҳалар амалга оширилди.\nЖорий йилнинг биринчи ярим йиллигида туманни ижтимоий-иқтисодий ривожлантиришда ўсиш суръатлари таъминланди. Хусусан, ўтган ойлар давомида 79,9 миллиард сўмлик саноат маҳсулотлари ишлаб чиқарилиб, 2018 йилнинг шу даврига нисбатан 105,9 фоиз ўсишга эришилди. Бундан ташқари 292 миллиард сўмлик қишлоқ хўжалик маҳсулотлари ишлаб чиқарилиб, 102,2 фоиз ўсиш таъминланди. Хизмат кўрсатиш ҳажми 107,3 фоизга, пудрат ишлари 123,7 фоизга бажарилди. Аҳоли жон бошига саноат маҳсулотлари ишлаб чиқариш ҳажми 875,2 сўмни, қишлоқ хўжалик маҳсулотлари ишлаб чиқариш ҳажми 3201,6 минг сўмни, хизмат кўрсатиш ҳажми 638,9 минг сўмни ташкил этмоқда.\nЖорий йилнинг 1 июль ҳолатига хориж капитали иштирокида фаолият кўрсатаётган корхоналар сони 16 тани ташкил этди. 2019 йилнинг ўтган даври мобайнида 5 та янги хориж капитали иштирокидаги корхоналар рўйхатдан ўтказилди.\nМаҳаллий бюджет даромадларига туширилиши белгиланган 14,7 миллиард сўм ўрнига, 17,9 миллиард сўм маблағ туширилди ва прогноз 121,6 фоизга бажарилиши таъминланди.\nТумандаги 12 та экспортёр корхоналар томонидан жами 1416,1 минг АҚШ долларилик саноат ва мева-сабзавот маҳсулотлари экспорт қилинди. Аҳоли бандлигини таъминлаш мақсадида ўтган ярим йилликда 833 та янги иш ўринлари яратилиб, дастур ижроси 107,9 фоизга бажарилди.\nСессияда 2, 3, 4-туман секторлари раҳбарларининг ҳисоботлари ҳам тингланиб, муҳокама қилинди.\nШундан сўнг депутатлар туман ички ишлар бўлими бошлиғи Ойбек Эшбековнинг «Туман ҳудудида жиноятчилик, ҳуқуқбузарликларнинг олдини олиш ва жамоат тартибини сақлаш ҳамда фуқаролар хавфсизлигини таъминлаш ҳолати тўғрисида»ги, туман молия бўлими мудири Алишер Қозоқов, туман аҳоли бандлигига кўмаклашиш маркази директори Рустам Тўйчиев, туман ҳокими ўринбосари Темур Саъдуллаевларнинг «Туманда 2019 йил биринчи ярим йиллигида бюджет даромадлари базасини ошириш, янги иш ўринлари ташкил этиш, инвестиция лойиҳаларини амалга ошириш масалалари бўйича ишлар натижадорлиги тўғрисида»ги, туман тиббиёт бирлашмаси бош шифокори Адиба Жабборованинг «Аҳолига тиббий хизмат кўрсатиш сифатини янада яхшилаш борасида амалга оширилган ишлар» юзасидан ахборотларини муҳокама қилдилар.\nСессияда халқ депутатлари туман Кенгаши раиси ўринбосари Қобил Хидиров «Халқ депутатлари туман Кенгашининг намунавий регламентига ҳамда халқ депутатлари туман Кенгашининг доимий комиссиялари тўғрисидаги низомга ўзгартиш ва қўшимчалар киритиш тўғрисида» ахборот берди.\nСессияда туман ҳокими, халқ депутатлари туман Кенгаши раиси Абдивали Мустанов «Атом энергиясидан тинчлик мақсадларида фойдаланиш тўғрисида»ги Ўзбекистон Республикаси Қонуни лойиҳаси ҳақида» ахборот берди.\nСессия кун тартибига киритилган бошқа масалалар ҳам муҳокама этилди. Сессияда муҳокама этилган масалалар юзасидан тегишли қарорлар қабул қилинди.\nКатегория Жиззах янгиликлари Кўрилди 363\n1 октябрдан минилган автомобилни янгисига қўшимча ҳақ тўлаш билан алмаштиришингиз мумкин\n"Браво" жамоаси концертдан сўнг Шаҳлога "Каптива" совға қилишди (фото)


ВАТАНПАРВАР - Аскарларни кутиб олиш маросими ташкил этилди\nАскарларни кутиб олиш маросими ташкил этилди\nМамлакатимизда ҳарбий қисмларда муддатли ҳарбий хизматни ўтаб бўлган аскарларни кузатиш маросимлари ташкил этилмоқда. Февраль ойи иккинчи ярмидан бошлаб, уларни ҳам ўз ҳудуларида кутиб олиш маросимлари бўлиб ўтаяпти. Ҳудди шундай кутиб олиш маросими Самарқанд вилояти темир йўл вокзалида ҳам ташкил этилди.\nҲар куни 50-100 нафар ўзининг эр йигитлик бурчини ўтаб қайтган аскарларни “Ватанпавар” ташиклоти Самарқанд вилоят кенгаши, вилоят Мудофаа бошқармаси, вилоят ҳокимлиги вакиллари хурсандчилик билан қарши олишмоқда.\nБир вақтнинг ўзидаёқ темир йўл вокзалида кутиб олиш аскарларнинг ота-оналари, давлат ва жамоат ташкилотлари вакиллари иштирокида тантанали тарзда карнай-сурнайлар билан байрамона руҳда ташкил этилди. Аскарлар бир йилдан сўнг ўз вилоятларига катта хурсандчилик билан қайтишди.\nЙиғилганлар уларнинг кейинги ўқиш ва ишларига омад тилаб, кузатиб қолишди. Тадбир якунда аскарларга ташкилотчилар томонидан эсдалик совғалари тақдим этилди.


18:32 / 30.03.2017\nЎзбекистон Республикасининг Наманган вилояти ҳокими Хайрулло Бозаров ва Челябинск вилояти губернатори Борис Дубровский ҳар томонлама ҳамкорлик тўғрисида меморандум имзолашди. Бу ҳақда Uzdaily.uz хабар бермоқда.\nТомонлар ҳужжат доирасида икки томонлама муносабатларни ривожлантириш ва икки давлат ўртасидаги экспорт-импорт алоқаларни ошириш ниятидалар.\nГубернатор Борис Дубровскийнинг таъкидлашича, Жанубий Урал ҳар доим Ўзбекистон Республикаси билан қалин алоқаларга эга бўлган. Унинг айтишича, Челябинск вилояти Ўзбекистонга экспорт оқими ошиши учун барча саъй-ҳаракатларни кўрмоқда ҳамда бунинг учун ҳамкорликнинг янги йўналишларини таклиф этишга тайёр.\nДубровский вилоятлар ўртасида меморандум имзоланиши минтақалараро даражада аниқ лойиҳаларни амалга ошириш имконини беришига ишонишини айтиб ўтди.\n«Ўзбекистон Республикаси президентининг Россия Федерациясига 2017 йилнинг апрелида режалаштирилган ташрифи доирасида бизнинг учрашувимиз стратегик аҳамиятга эга. Икки томонлама муносабатларни ривожлантириш ҳудудлар ўртасида ишончли ва узоқ муддатли алоқаларни ўрнатишга ҳамда экспорт-импорт алоқалари ва ҳар томонлама ҳамкорликни оширишга имкон беради», - дея аниқлик киритди Наманган вилояти ҳокими Хайрулло Бозаров.\nБорис Дубровский ва Хайрулло Бозаров иқтисодий ва гуманитар алоқалар, туризм, тиббиёт, маданият ва таълимни ривожлантириш истиқболларини кўриб чиқишди.\nЧелябинск вилоятининг Ўзбекистонга расмий жавоб ташрифи жорий йилнинг октябрига режалаштирилган.\nШунингдек ташриф давомида Челябинск вилояти таълим ва илм-фан вазири Александр Кузнецовнинг Наманган давлат университети ректори Абдусалом Умаров ва Наманган муҳандислик-технология институти ректори Одилжон Маматкаримов билан учрашуви ўтказилди.\nТомонлар Россия ва Ўзбекистон таълим тизимларининг ўзига хос жиҳатларини муҳокама қилиб, икки вилоятнинг илм-фан ва инновацияларни ривожлантириш соҳасидаги ўзаро алоқалари йўналишини белгилаб олишди.\nЎзбекистон делегацияси иқтисодиётнинг амалий вазифаларини биргаликда ҳал этиш, профессор-ўқитувчиларни ўзаро алмашиш, қўшма илмий-амалий анжуманлар ўтказишга қизиқиш билдирди.\nНаманган вилоятининг ректорлар корпуси расмий ташрифи Жанубий Уралнинг етакчи ОТМларида давом эттирилади, унинг давомида таълим ва илм-фан соҳаларида ҳамкорлик ҳақида икки томонлама ҳужжатларни имзолаш режалаштирилган.\nБундан ташқари, ташриф давомида Челябинск вилояти соғлиқни сақлаш вазири Сергей Кремлев ва Наманган вилояти соғлиқни сақлаш бошқармаси бошлиғи Солижон Мўминов ҳамкорлик ҳақидаги келишувни имзолашди.\nТомонлар келишув доирасида соғлиқни сақлашнинг турли масалаларида тажриба алмашишни мўлжаллаган. Хусусан, томонлар давлат-хусусий шериклик ва тиббиёт технологияси ҳамда тиббий хизматлар менежменти соҳасига янги ютуқларни татбиқ этишни режалаштирган.


ЁЗ ЎТМОҚДА-СОЗ – Сирдарё вилояти касаба уюшмалари ташкилотлари бирлашмаси Кенгаши\nХабарингиз бор ёз мавсуми бошланди дегунча мактаб ўқувчилари табиат қўйнида ҳордиқ чиқаришни яхши кўрадилар. Бунга ота-оналар шароит яратиб беришлари керак.\nДемак, ёз ойи бошланиб, болалар мактаб каникулига чиққанларидан сўнг, болалар соғломлаштириш оромгоҳларига йўл олишмоқда. Шундай оромгоҳлардан бири Зомин туманининг сўлим гўшаларида жойлашган “Гулистон” болалар соғломлаштириш оромгоҳидир. Бу ерда ҳозирги кунда 200 дан ортиқ болалар дам олишмоқда.\nЎзбекистон касаба уюшмалари Федерацияси Кенгашининг 2019 йил 3 июндаги БМ-05695-сонли, 7 июндаги БМ-08/715-сонли ҳамда вилоят касаба уюшмалари ташкилотлари бирлашмасининг 2019 йил 10 июндаги РТ-05/662-сонли хатларини ижросини таъминлаш мақсадида куни кеча вилоят касаба уюшмалари ташкилотлари бирлашмаси меҳнатни муҳофаза қилиш бўлими мудири Б.Исматов, бирлашма спорт ишлари бўйича мутахассис А.Якубовлар билан биргаликда юқорида таъкидланган оромгоҳда бўлдик. У ерда “12-июнь Бутунжаҳон болалар меҳнатига қарши кураш куни”га бағишланган тадбир ташкил этилди.\nТадбирда 110 дан ортиқ болалар иштирок этиб, болаларга аввал меҳнат муҳофазаси ва бола ҳуқуқлари тўғрисида слайд ва роликлар қўйиб берилди.\nМутахассислар томонидан маърузалар қилинди. Болалар билан суҳбатлар ўтказилди. Сўнгра иқтидорли болалар иштирокида расм чизиш танлови, ҳар хил спорт тадбирлари, футбол, волейбол, стол тенниси, қувноқ стартлар ҳамда шахмат, шашка ўйинлари ўтказилди.\nУшбу тадбир болаларга бир олам қувонч бағишлаб, барча болалар фаол иштирок этиб, мамнун бўлдилар. Ушбу тадбир болаларда катта таассуротлар қолдирди.\n← ХОДИМГА ТЕГИШЛИ ҲАҚЛАР УНДИРИЛДИ.\n“ЗОМИН” ДА ТАЪТИЛ СЕРЗАВҚ ЎТАДИ →\n20/08/2018 sirdaryo КАСАБА УЮШМАЛАРИДА “ҲЕЧ КИМ МЕҲР ВА ЭЪТИБОРДАН ЧЕТДА ҚОЛМАСИН” АКЦИЯСИda fikr bildirishni o'chirish


Тошкент вилоят, Чирчиқ шаҳридаги Ижтимоий-иқтисодиёт ва хизмат кўрсатиш касб-ҳунар коллежининг иккинчи босқич ўқувчиси ўзининг қиз курсдошини пичоқлади. Бу хабарни тасдиқлаган коллеж ўқитувчиси сўзларига кўра, икки курсдош ўртасида чиққан жанжал шу воқеа билан тугаган. Қиз касалхонада даволанмоқда. Йигит устидан жиноят иши очилди.\n20 февраль куни коллеж биноси олдидаги кўчада содир бўлган воқеа тўғрисида Озодликка келган бу хабарни тасдиқлаган коллеж ўқитувчиларидан бирининг айтишича, бу воқеага уларнинг (Озодликка бу ўқувчиларнинг исм-фамилияси маълум) ўртасидаги ишқий муносабатлар сабаб бўлган:\n“Бизга кейин маълум бўлишича бу ўқувчилар бир-бирини яхши кўрган. Ўша куни дарсдан чиқиб, булар ўзаро жанжаллашиб қолишади ва бола аччиғидан унга икки марта пичоқ суқиб олади. Бу коллеж биносида эмас, шу яқиндаги кўчада бўлган. Кейин одамлар Тез ёрдам чақирган ва ўқувчи қизни касалхонага олиб кетишган”, деди ўқитувчи.\nУнинг айтишича, пичоқ урган бола воқеа жойидан қочмаган ва етиб келган милиция ходимларига ўзи таслим бўлган.\nИсми сир қолишини сўраган ҳуқуқ-тартибот идораларидан бири мулозимининг айтишича, пичоқ урган ўқувчи бола устидан жиноят иши қўзғатилган:\n“Ҳозир бола билан терговчи шуғулланяпти. Бола айбига тўла иқрор бўлган, лекин ҳибсга олинмаган. Уйидан қатнаб сўроқ қилиняпти. Унга нисбатан Ўзбекистон Жиноят кодексининг қасддан баданга ўртача оғир шикаст етказиш моддаси бўйича жиноят иши қўзғатилган", деди мулозим.\nЧирчиқ шаҳар Тез тиббий ёрдам касалхонасининг ўзини таништирмаган шифокори, ўқувчи қизнинг жароҳати оғир эмаслигини айтди:\n“Ўқувчи қиз сонидан ва кўкрак қисмидан жароҳат олган. Ҳозир аҳволи анча яхши. Ҳаётига хавф соладиган жароҳат олмаган”, деди шифокор.


NYT: Путин ва Трамп ўртасида дўстона муносабатлар бошланди\n23:05 / 17.12.2015\nРоссия президенти Владимир Путин Дональд Трампни АҚШ президенти лавозимига номзодлар ўртасида етакчи эканлигини айтгандан кейин икки сиёсатчи ўртасида броманс, яъни икки эркак ўртасидаги яқин дўстона алоқалар бошланди, деб ёзди The New York Times нашри.\n“Улардан бири ҳарбий усуллар билан мустаҳкамланиб олмоқчи бўлган йирик давлат етакчиси. Иккинчиси “Американи яна буюк” қилмоқчи. Буларнинг иккиси орасида икки давлат ўртасидаги танг муносабатларни енгиб ўтувчи броманс вужудга келмоқда”, деб ёзмоқда газета.\nГазета шарҳловчисининг фикрича, Трамп Путиннинг “фанати” ҳисобланади: у Москванинг Суриядаги ҳарбий операциясини маъқулламоқда ва Путинни Барак Обамадан кучлироқ етакчи деб атамоқда.\n“Путин ва Трампнинг бир-бирига тасанно айтишининг ажабланарли томони йўқ, чунки жаноб Трамп ўзининг бутун президентлик кампанияси давомида қаттиққўлликка урғу бермоқда. Хоккей ўйнайдиган дзюдо бўйича мутахассис, яланғоч бадан билан отда юрувчи жаноб Путин ўз атрофида шундай образ яратмоқда”, деб ёзмоқда газета.\nАввалроқ Путин Трампни президентлик пойгаси етакчиси, “ёрқин ва истеъдодли” одам деб атаганди.


Академик Жуманазар Базарбаев: Дәстүрлеримизди ықшамлаўдың жоллары қәне?!- Kruz.uz\nАкадемик Жуманазар Базарбаев: Дәстүрлеримизди ықшамлаўдың жоллары қәне?!\n12:11, 02.05.2018 1384 0 Мақалалар\nБунда дәстүрлердиң мазмунын бузбай, оның адамды ардақлаў мәнисин, тәрбиялық характерин түсиндириў ҳәм сол қәдириятларды ықшамлы, дәбдебе қылмай, мабаға айландырмай, ҳәммеге дурыс келетуғын тәртипте өткизиў ҳәзирги заманның тиккелей ўазыйпасы екенлиги көрсетилген.\nДәстүрлер халықтың әсирлик жолдасы, қорғаны, айрықшалығы, келбети. Ол уллы қәдирият. Өткен шоралар дәўиринде адамларды өзиниң ата тегин, өзлигин билмейтуғын манқуртқа тәрбиялаған жағдайда да, халқымыз өзиниң миллий дәстүрлерин умытпады, оған сүйенип жасады. Тарийхта дәстүрлер өзгерип турды. Уллы бабамыз Берунийдиң айтыўы бойынша, түрклер ислам динине кирместен бурын марҳумның қәбирлерине оған ҳүрмет көрсетип ҳәм оны тынышландырыў ушын аўқатларды апарып қоятуғын дәстүри ямаса ҳаяллардың пәренже жамылыўы, қыз ушын жигитлердиң таласыўы, ямаса шоралар заманында өлини митинги етип көмиў дәстүри ҳәм тағы басқалар тарийхтан түсип қалғаны белгили.\nҲәзирги елимиздиң жаңаланыў дәўиринде де дәстүрлеримизди ықшамлаў ҳәм оны заманымызға сай атқарыў жолларын табыў жүдә әҳмийетли мәселе болғанлықтан аты аталған мүрәжат жүдә ўақтында ҳәм орынлы болды.\nҚарақалпақ халқы «Өзи кишкене болса да, дәстүри пилге аўыр» (И.Юсупов) көп дәстүрли халық. Бул бир жағынан жетискенлик, бир жағынан кемшилик. Жетискенлиги сонда, миллетти дәстүрлери сақлаған, айрықшалығын билдирип, менталитетиниң бир белгиси ретинде хызмет атқарған. Кемшилиги сол, дәстүрлерди сақлаўда, орынлаўда көп энергия, ўақтымызды сарп етип, оған ҳәдден зыят итибар берип, молшылыққа берилип, раўажланыўдан артта қалған.\nЕнди елимиздиң раўажланыўында адам факторынан толық пайдаланыў ушын дәстүрлерди ҳәзирги заман талабынан қараўға туўра келип отыр.\nМүрәжатта: «Соңғы ўақытларда тойлар, шаңарақлық байрамлар, марҳумларды еслеўге бағышланған илажларды өткериўде даңқпаразлық, өзин көз-көз етиў, әтирапындағы жасап атырған адамлардың ҳал-жағдайын инабатқа алмаў, халқымыздың үрп-әдетлерин ҳәм дәстүрлерин менсинбеўшилик сыяқлы жаман иллетлер көзге тасланбақта» деп ашық-айдын дурыс айтылған.\nСол мүрәжатта бул иллетлерден қутылыўдың жоллары қандай, деген сораўды ҳәмме ўатанласларымыздың алдына қойылғанлықтан, бул мәселеде жүдә тәшўишленетуғын зыялылардың бири ретинде тойларды ықшамлаў ҳаққында пикирлеримди билдирмекшимен.\nЕң дәслеп үйлениў тойлары мәселеси. Еки жастың қосылыўы, тәбияттың муқаддес нызамын орынлаў, үлкен инсаный қуўаныш. Адамлар тойды жаңа шаңарақ пайда болып атырғанлығына шадланып, «бизиң келешегимиз, избасарымыз пайда болып, шаңарақ ишинен шаңарақ шығып атыр, келиңлер, қуўаныңлар, бәрекелла айтып ақ пәтия бериңлер» деген шақырық. Бул қуўанышлы ўақыяны тойлаў, қуўатлаў саўаплы ис. Бирақ, бул қәстерли исти белгилегенде ҳәдден асыў, атын шығарыў, менменлик, мол дастурхан, бул ўақыяның әҳмийетин төменлетиў, ақылға сыймайтуғын адамлардың наданлығының нәтийжеси. Сонлықтан биз жасап атырған цивилизация дәўиринде бул наданлыққа қарсы билимди, ақыл-парасатты қолланып, халықты ақылландырыў ҳәм пайдалы тәрепине қарап жол көрсетиў жүдә әҳмийетли.\nЕки жастың өмирликке қол усласыўы миллий әдептиң шеңберинде болыўы биринши мәселе. Ең дәслеп жаслар ата-ананың ырзашылығы менен некеге кириўи лазым.\nҲәзир үйлениўдиң үш жолы белгили: биринши, қызларды той берип узатыў, жүдә мақул жолы. Екинши, ата-ананың рухсаты менен қашып кетиў (алып қашыў емес), бул тәшўишли жол. Үшиншиси, қызды көшеден зорлап, алдап алып қашыў, бул пүткиллей надурыс ҳәм жынаятлы жол.\nЕкинши жолдың тәшўиши сонда, «ҳәзир той берип отырыўға мүмкиншилигимиз жоқ», «теңиң болса кете бер» деп рухсат етилиўине қарамай, қыз кеткеннен кейин «қуўғыншылар», «тәпбердилер» тайын турып, «пәлен нәрсе болмаса тойға рухсат бермеймиз» деген ҳәм усы арада жигит тәрепине қойылатуғын талаплар дәстүрдиң бузылыўына себеп болып атыр. Ал, оның орнына жаслардың бахтын ойлап еки жақтың да жағдайын есапқа алып, «журт не десе де» өзлериниң пайдасын билип ис қылыў жүдә орынлы болар еди.\nАл енди, көшеден еркли-ерксиз қызларды машынға зорлап мингизиў, үйине апарып, енди маған «қатынсаң» деп жәриялаў жүдә орынсыз ўақыя. Бул исте өзиниң намысын қорғап, үгитке көнбей, жасы үлкенлерине шағым етип, ҳәттеки, өзиниң әке-шешесин шақыртып, өзин қорғаған қызлар аз емес. Ал, еки ойлы болып: «егер қайтсам қайтпа атын ийелеймен» деп ойлаған, өзиниң келешегине толық исеними жоқ қыздың ығбалының жарқын, бахтының толық болыўы нагүман. Зорлық араласқан неке турақлы болмайды. Бәрибир изи ўайран болыўы мүмкин. Изертлеўлерге қарағанда, Қарақалпақстанда гейпара жаслардың айрылысыўының тийкарғы себеби зорлық пенен алып қашыўға ушырағанлардың арасында көп екени белгили.\nЕкинши бир дәстүрди ықшамлаўдағы аўыр жағдай қуда-қудағайлық мәселесинде ушырасады. «Бай менен бай қуда болса, араларында жорға жүреди, жарлы менен жарлы қуда болса, араларында дорба жүреди, бай менен жарлы қуда болса, қайдан қуда болдым деп зорға жүреди» деген халқымыздың бурынғы түсиниклерин де дүзетиўге туўра келеди.\nБунда қудалар арасындағы қатнастағы қалың мал, қәделер дыққат аўдарарлық мәселе. Қалың малдың шеңбери де айтарлықтай жоқары болып кетти: «Некениң жақсысы — оның қалың малының жеңилирек болғаныдур» деген Пайғамбарымыздың тапсырмасына қарамай, оның муғдары асып бармақта. «Пәленшениң қызы пәленге кетти. Бизиң қыз оннан кем бе, деген жарысыў пайда болады». Көпшилик қалың мал қыздың өзине қайтады деген сөзге байланыслы, дәбдебелик ислери де дәстүримизди бузды. Барған жери қазан-табақсыз ямаса көрпе-төсексиз отырғандай, атасы қызын көп түрли шаңарақ дәскелери менен, ҳәттеки шайнек-кесеге дейин береди. Бул дәскелер жигиттиң үйинде де бар емес пе! Оннан кейин түрли қәделер — сандық ашыў, баспа-бас сарпайлаў дәбдебеге айланды. Булардың бәри ысырапгершиликтиң әламаты. Олардың қыз-жигиттиң татыўлығына улыўма пайдасы жоқ. Сарпай алғанлар өз жайына кетеди, жаслардан кейин хабар да алмайды. Бул босқа кеткен мийнет ҳәм көп артықша қәрежетлер емес пе?!\nБиреўлер қыздың үйинен келген дүньясы толық болмаса, келинниң сол үйде қәдири болмайды-мыш. Бул қәте, надурыс пикир. Еки жас қосылғаннан кейин «меники» дегенди умытып, «биз» деген татыўлықты, дүнья-малын бөлмей «бизики» деп жасайды. Әне, усы психология татыўлықтың тийкары. Гейпаралар узатылып атырған қызына автомашиналар береди. Ондайлар көп емес, бирақ олардың шаңарағында ҳақыйқый шын татыўлық орнамай, меҳрибанлық узаққа созылмайды. Бөлеклене бериў кесапаттың басы.\nАл, қуда шақырыспақта да еки тәрепте де усы ғаўғалар, усы саўғалар қайталанады. Яғный, зат алмасады. Қудалыққа кем дегенде жигирм бес адам болып барып, онда да үлкен ысырапкершилик пайда болады. Оның орнына бир-бириниң арасында бундай дәбдебелерсиз, ықшам ғана қатнасып ысырапгершиликке жол қоймай, шаңарақлардың арасындағы қудалық ақылға муўапық, кишипейиллик пенен басланса дурыс болады.\nЕки жастың мурындық ата-анасы сыяқлы дәстүрлер де ҳәзирги күнде өзиниң қәдирин жойытты. Ҳәмелдеги адамларды мурындық ата қылады да, кейин ол ҳәмелден түссе кеўилсиз қатнаслар орнайды.\nТой өткериў ҳәзир хожалыққа аўыр түсип атыр. Кем дегенде 40 үйге қонық бериў ҳәм ол үйлерде толық дастурхан жайыў. Ол үйге баратуғынлардың ярымынан көби кирмеўи, қанша аўқатлық затлардың ысырап болыўына алып келмекте. Гейпаралар той алдында жетерли қәрежети болмағанлықтан тойға керекли затларды дүканлардан қарызға алады ҳәм тойға түсетуғын пулдан төлеймен деп ўәде етеди. Мүмкин, той сол қарызларды қаплар-дә, бирақ сен өмириңде тойға сол ақшаларды әкелген адамларға қарыздарсаң-ғо, оны қайтарыўың керек емес пе? Бул ақша саған берген аманатқа уқсамай ма! Олай болса, ҳәмме келисип бул қәрежетлерди азайтыўға болмас па екен?\nҲәзирги ўақытта тойларды ресторанларда өткериў әдети басланды. Бул дурыс, той ықшам өтеди. Бирақ, бунда да артықша нәрселерди, жарыспақларды қысқартыў дурыс болады.\nТағы бир шешетуғын мәселе, жаслардың өзинше бөлинип «жаслар тойын» өткериўин де қайтадан қарап шығыў керек. Бунда да артықша нәрселер көп. Тойда нырыққа сыймайтуғын ойынлар, қосықлар атқарылады. Бул тойды улыўма той менен қоса өткерсе, сонда келиншек-күйеўди ҳәмме көрип, бәракалласын айтып, оларға бахыт тилеў орынлы болар еди. Жаслар тойында жыйналған сонша көп жаслар келиншек-күйеўге жақын адамлар да емес сыяқлы. Соның ушын тойға тек жақынларын шақырып, улыўма тойға қосса, кететуғын қәрежети де аз болып, оның тәрбиялық әҳмийети де жоқарылар еди.\nҮйлениў тойындағы беташар мәселесине келсек, бунда да дәстүрлеримизге жат әдетлер көп. Беташар келиншекти күйеўдиң жақынлары менен таныстырыў ҳәм бир-еки нәсият сөзлерден ибарат болыўы тийис. Буның орнына беташаршы ақша ушын адамлардың атын көбейтип, үйдиң марҳумларынан баслап нәрестелерине дейин сәлем бергизип, бир саат адамлардың ўақтын алыўды да жөнлеў керек.\nҲәзирги дәўирде үйлениўге байланыслы қәделер де жүдә көбейип баратыр. Бурын ата-аналарымыздың турмысында қыз узатыўда сыңсыў, ҳәўжар деген ырымлар болған. Бунда қыздың таныс емес үйге барыў, сырын билмеген адамға қосылыў аўырлығының мысалына байланыслы қызды жубататуғын:\nӨз атамның есиги жупар есик, ҳәўжар,\nКирсем-шықсам басымды сыйпар есик, ҳәўжар.\nҚәйин ата есиги тикен есик, ҳәўжар,\nКирсем-шықсам басымды тырнар есик, ҳәўжар - деген сыяқлы сөзлер ҳәзирги демократия, әсиресе, ҳаял-қызларды қәстерлеў заманында, жаслардың өз муҳаббаты менен қосылып атырған жағдайында жөнсиз жолламалар екенин есапқа алып, булар ҳаққында да ойланыў зәрүр.\nСондай-ақ, қыз узатыўға байланыслы қәделер, кемпир өлди, арқан кериў, күйеўдиң қалтасын қараў, келиншектиң қолын көриў ҳәм тағы сол сыяқлы әдетлерди де тоқтатыў ақылға муўапық, оны ықшамлаў, күйеўден алынатуғын қәде бир рет өз тийкарында болыўы керек. Соның менен бирге, жаслардың қосылыўына байланыслы түрли қәделер, келинге бес кийим, жеңгелерине 40-30 көйлек, қуда-қудағайларға еки тәрептен де жағалы кийимлерди қойыў жүдә артықша көринеди. Сол кийимлерди алғанлар я кийеди, ямаса киймейди, екинши бир дастурханға кетеди. Демек, олардың ҳеш бири тәрбиялық характерге ийе емес. Булардың шаңарақты услап турыўда, татыўлығында әҳмийети жоқ.\nЖаслардың «гулянка»сы ҳаққында да ойланыў керек. Бул мәресимдеги бийәдеплилик, ерси әдетлер менен гүресиўди талап етеди. «гулянка»да келиншектиң машинасының изинен көп санлы машинаның ерип жүриўи, жарысыў, дәбдебели ҳәрекетлер ақылға туўра келмейди. Машина ийелериниң көпшилиги тек ақша ушын жүргенлиги жақсы ҳәрекет емес. Бул «гулянка»дағы машиналардың санын қысқартыў керек. Оннан басқа, «гулянка»да келиншектиң туфлийин шешип, буны ақшаға сатып алыў үлкен әдепсизлик.\nТой-мереке — адамлардың ең бахытлы мурады. Онда ҳәмме шад болады. Биреўдиң зейинине тиймейди. Басқаларды көреди, өзин де көрсетеди. Тойда хызмет етиў — ең әдиўли ўазыйпа. Буны мүлтиксиз орынлаў халқымыздың әзелий қәсийети. Адам тойсыз болмайды, ертең сен де той бересең, сениң тойыңда да басқалар жаны менен хызмет етеди. Демек, той адамларды бириктиреди, шөлкемлестиреди. Тойды өткизиў дәстүрлерин ҳәр бир жас әўлад билиўи керек. Бул оның ой-өрисиниң кеңейиўине, өз халқының дәстүрлерин қәдирлеўге ҳәм басқалардан айырмашылығын билиўге ҳәм сол миллеттиң ўәкили ретинде оннан пайдаланыўға мүмкиншилик береди. Өз елиниң дәстүринен безген адам басқа халықтың дәстүрине ушырайды.\nЕнди бизиң гәпимиздиң тоқетери сол, муқаддес дәстүрлеримизди ықшам, мәдениятлы, тәрбиялы, тәсирли етип өткериў. Әсиресе, тойлардағы ысырапгершилик, дүнья шашыўда жарыс, басқаларды менсинбеўшилик сыяқлы әдетлер менен есапласып, дәстүрлеримиздиң қунын көтерип, заманагөйлестирип, ысырапгершиликти азайтып, ўақытты өз орнында пайдаланыў мәселеси, соған байланыслы оларды ықшамлаў жүдә саўаплы ис.\nХалқымыздың «жыйнаған-тергениң тойға буйырсын» деген дуўалы гәпи бар. Бул адамзаттың муқаддес шаңарағын қурыўдың қәдирине айтылған. Ол гәпте жыйнағаныңды мәниссиз шашыў деген емес, жүдә ықтыят бол, басқаға исенбе. Балаларының келешегин ойлаған ақыл-нәсият.\nУлыўма алғанда, ҳәзирги жаңаланыў дәўиринде барлық дәстүрлердиң тек үйлениў тойларына ғана емес ҳәм басқа тойларды, марҳумларды еслеўге байланыслы мәресимлердеги артықмашлықты ықшамлаўды халқымыздың санасына сиңдириў ҳәммемиздиң ўазыйпамыз. Даналардың көрсеткениндей: «Барлық ислердиң де себеплери бар, ал, жарлылықтың тек бир себеби бар, ол — ысырапгершилик» деген дурыс ақылды халқымыз түсинип жетиўи керек.\nБул әҳмийетли мәселени Ҳүрметли Президентимиз Ш.Мирзиёев өзиниң шығып сөйлеген сөзлеринде қайта-қайта атап өтип атыр. Сонлықтан, Өзбекстан Республикасы Олий Мажлис Сенатында той-тамашалар, шаңарақлық салтанатлар, мереке ҳәм мәресимлер, марҳумларды еслеўге бағышланған илажлардың өткерилиўин тәртипке салыў, жәмийетшилик пикирин үйрениў бойынша республикалық жумысшы топар ис алып бармақта. Солай екен, бул мәселеде бизлер де өзимиздиң пуқаралық позициямызды сақлап, өз усыныс-пикирлеримизди ортаға тасласақ мақсетке муўапық болады.\n09:26, 20.02.2020 1349\n20:58, 18.02.2020 932\n11:29, 17.02.2020 1102\nSamsung үй-жай коммунал хызмет Жел кәни өрт ҳәдийсеси районлар ҳаўа-райы көп қабатлы жай мектепке шекемги билимлендириў мекемеси ВВС тайынланди\n12:21, 20.02.2020 1416\n08:53, 21.02.2020 1275\n10:10, 20.02.2020 858


Бошланишига анча пул керак! » Новости Узбекистана сегодня: nuz.uz\nНовости Узбекистана → ҲУҚУҚШУНОС МАСЛАҲАТИ → Бошланишига анча пул керак!\n08-02-2018 14:43 0 649 Рейтинг1 Чоп этиш\nБошланишига анча пул керак!\nМен ателье очмоқчи эдим шунга бошланишига анча пул керак экан. Менда эса ҳозир маблағ йўқ бирон бир имтиёзлар борми олдиндан раҳмат.\nҲукумат томонидан тасдиқланган Низомга мувофиқ, кам таъминланган оилаларга уларнинг оилаларини етарли даражада таъминлаш имконини берадиган имтиёзли шартлар асосида қуйидагилар учун микрокредитлар ажратилади:\nтикув машиналари, матолар ва бошқа сарф материаллари, косибчилик фаолияти учун инвентарлар, маиший, компьютер ва бошқа техникалар, шунингдек, меҳнат билан бандликни таъминловчи бошқа асбоб-ускуналар харид қилиш;\nшахсий томорқа участкаларини ривожлантириш (кичик-иссиқхоналар барпо этиш, чорва моллари, парранда сотиб олиш, оғилхона ва товуқхона қуриш, боғдорчилик инвентарлари ва асбоблари харид қилиш) мақсадлари учун ажратилади.\nМикрокредитлар банклар томонидан қарз олувчиларга энг кам иш ҳақининг 100 баравари миқдоригача йиллик 4 фоиз ставкада ажратилади. Микрокредит қайтариш муддатини узайтириш ҳуқуқисиз, 6 ойгача бўлган имтиёзли давр билан, 3 йилдан кўп бўлмаган муддатга берилади.\nшахсий томорқа участкаларини ривожлантириш мақсадлари учун микрокредит сўралган ҳолларда қарз олувчида томорқа участкаси мавжудлиги кўрсатилган ўзини-ўзи бошқариш органлари томонидан берилган маълумотнома;\nмикрокредитни қайтаришнинг таъминланиши тўғрисида ҳужжат, яъни қуйидаги таъминот турларидан бири — мол-мулк гарови; тижорат банки, суғурта компанияси кафолати; учинчи шахс кафиллиги; қарз олувчи томонидан олинган микрокредитни қайтармаслик хатарининг банк фойдасига суғурта қилинганлиги.\nИжтимоий тармоқ хабаридан олинди


Жазо изолятори (ШИЗО)га қамаш учун уюштирилган фитналар! (Қийноқлар ороли асираси – Зулмат қаърида. № 17) | ЎТЮРАКЛАР КЛУБИ\n29.10.2018 ҚИЙНОҚЛАР ОРОЛИ АСИРАСИ, МЎЪТАБАР ТОЖИБОЕВА No comments\nИЗОЛЯТОРГА ҚАМАШ УЧУН УЮШТИРИЛГАН ФИТНА\nЭртаси куни у билан икки соатлик учрашувга ҳам кирдим. Ғанижон билан гаплашаяпману, муассаса офецери оғзимиздан чиққан ҳар бир сўзни хато қилмай, қоғозга туширарди. Шунинг учун ҳам унга тайинли бирор гап гапиришга чўчий бошладим. Жиддийроқ гап айтгудек бўлсам, кейин уни ҳам ҳибсга олишмасин деган ҳадикда эҳтиётлик билан гапиришга мажбур эдим…\nАзбаройи асабийлашганим, хавотирланганим учунми, билмадим, Ғанижон билан бўлиб ўтган учрашувдан кейин бошимга шунақанги оғриқ кирди-ки, қўяверасиз. Бошимни чангаллаб қолдим. Аччиқ-аччиқ кўк чой ичдим, қани босилса. Фойдаси бўлмагач, дори олиш истагида поликлиникага кирдим.\nЭндигина менинг галим келганида, бир лўли аёл мени силтаб ташлаб, ҳамширани қабулига навбатсиз кириб кетишга уринди. Кейинчалик билишимча у маҳкуманинг исм-шарифи Зокирова Холида экан.\nЎз навбатимни унга бермаслигимни айтиб, ҳамшира олдига кирмоқчи бўлгандим, у аёл мени ҳеч бир сабабсиз ҳақоратлай кетди. Камига итариб ҳам ташлади. «Чёрт!» дея бор овози билан бақирганча мени бўғиб, қўлидаги темир чўмичи билан бошимга уришга шайланар, атрофдаги маҳкумалар эса бизни ажратиб қўйишга уринишарди.\nҚайсидир маҳкума югургилаб чиқиб кетди-да, Рустамни бошлаб келди. «Чёрт» – бу сўз қамоқхонадаги энг ҳақоратли сўз ҳисобланади. Бундан қони қайнаган Рустам кела-кела Холидага бир тарсаки туширди-да: «Нима учун менинг холамни “чёрт” деб ҳақорат қиласан?» – дея дағдаға қилди.\nБуни кутмаган Холида ўзини ерга ташлаб, худди тутқаноғи тутгандек, бор овози билан дод-вой қила бошлади. Бақир-чақирни эшитган назоратчилар чопқиллаб келишди-да Холида билан Рустамни олиб кетишди.\nШу куни кечга бориб: “Тожибоевани изоляторга қамашар экан” – деган миш-миш тарқалди.\nКимдир: “Тожибоевани қамашар экан”, – деса, яна кимдир: “Зокирова Холидани ургани учун Тожибоевни қамашар экан”, – дейишарди.\nБундай гап-сўзларга эътибор қилмай, ошхонага кечки овқатланишга кирдим. У ерда кечки овқатга ачиган, қоп-қорайиб кетган қайнатилган картошкалар беришди. Ёнғоқдек-ёнғоқдек катталикдаги картошкаларни ейишга таъбим тортмади. Ўзимга ажратилган бир пайка нонимни олдим-да, ташқарига отландим.\nОшхонадан ташқарига қараб юрарканман, чиқаверишда НВН Елена Шабанова бошчилигидаги назоратчиларга дуч келдим. Улар ташқарига чиқаётган ҳар бир маҳкумани бирма-бир ҳамма ёқларини тинтиб чиқаришарди. Навбат менга келганида, Шабанова қўлимдаги бир пайка нонни юлқиб олиб, ахлат челакка ташлади. Нима ҳам дердим. Шу бир бурда нонни ҳам раво кўришмади. Асли менга насиб этмаган экан-да… Хомуш тортиб, отряд томон йўл олдим.\nКечки пайт тўқсон биринчи бригадада телевизорда сериал кўриб ўтириргандик. НВН Елена Лашкарева билан икки нафар назоратчилар кириб келишди бригадага. Лашкарева ўта қўпол ва қўрс бўлиб, унинг эгнидаги ҳарбий кийими унинг семизлигини яширмас, балким янада очиб кўрсатарди.\nҲеч гапдан ҳеч гап йўқ, огоҳлантириб ўтирмасдан, Лашкарева қўлимга кишан солди ва “Тожибоева, сизни изоляторга қамаш ҳақида буйруқ бор”, – деди. Кейин судраганча, ДПНКга олиб боришди. У ерда олтинчи отряд бошлиғи Дилором Турсуналиевна билан бешинчи отряд бошлиғи Хуршида Тошбобоевналар ўтиришган экан.\n– Тожибоева, нима учун кечки овқатга кирмадингиз? – савол ташлади Хуршида Тошбобоевна.\n– Нега бормас эканман? Бордим ошхонага. Мусичанинг тухумидек келадиган қайнатилган картошка беришганди. Оғизга олиб бўлмайди, ачиб, қорайиб кетган. Иштаҳам тортмади, – ўша картошкаларни кўз олдимга қайта келтирарканман, кўнглим айнигиси келди, – Ишонмасангиз, ана Шабанова айтсин. Олиб чиқаётаган Бир пайка нонимни у юлқиб олиб, ахлат челакка ташлаб юборди. Овқатланишга кирганимни у тасдиқлайди.\n– Сиз жиноятчиларни боқаётганимизга шукур қилсанглар-чи, ноз-фироқ қилмасдан?! – деди олтинчи отряд бошлиғи Дилором Турсуналиевна беписандлик билан афтини бужмайтираркан. – Бели оғримаганнинг нон ейишини кўр деганлари шу-да. Ҳай, ордона, яна кўнгиллари тортмаганмиш? Берганни бетига қарамай, емайсизми берганни?\n– Сизни ёки турмуш ўртоғингизнинг бели оғриб, ишлаб топган пули эвазига боқишаётгани йўқ бизни. Ўзимиз тўлаган солиқларимиз ҳисобига боқишмоқда. Шуни биласизми? – дедим норози оҳангда.\nЖАЗО ИЗОЛЯТОРИ (ШИЗО)ГА ИЛК ТАШРИФ\nУшбу “дўстона” сухбатимиз натижаси мени жазо изоляторига қамаш билан якунига етди. Мени изоляторга олиб бориб, бир камерага қамадилар. Қўлимда кишан билан жазо изоляторига кириб кетарканман, тўпланиб турган маҳкумалар: «Мўътабар опа, сиқилманг, ҳаммаси яхши бўлади», – деб бақириб қолишди ортимдан.\nШу куни, яъни 21 июль куни мен биринчи марта ўн суткага жазо изоляторига қамалдим.\nҚамоқхонадаги жазо изоляторининг биноси алоҳида жойлашган бўлиб, қишнинг қаҳратон кунлари отрядлар имкон қадар яхши иситиларди, изолятор биносида эса иситиш тизимининг ўзи йўқ.\n(Маҳкумаларни сақлаш тартибини бузганликда айблаб, Интизомий бўлинмага киритиб қўйилади. Интизомий бўлинмани ШИЗО, яъни жазо изолятори, изолятор деб аталади. Ҳақиқатан ҳам бу бинога асосан қора рўйхатдаги маҳкумалари жазолаш – қийнаш мақсадидагина қамарканлар. Бунга кейинчалик ўзим жуда кўп марта гувоҳ бўлдим. Асарда интизомий бўлинма – ШИЗО изолятор ёки жазо изолятори деб номланади).\nБу изолятор деганларидан анқиётган зах ҳиди бурун тугул, миянгни ҳам тешиб юборай дерди гўё, чидаш душвор.\nБинода бор-йўғи саккизта камера бор. Уларнинг бирида кетма-кет қотилликлар содир этганлиги учун ўн беш йил муддатга қамалган ва қамоқ муддатининг беш йилини турма режимидаги қамоқда ўтказиши суд ҳукми билан белгиланган Фарғонанинг Тошлоқ туманилик маҳкума Зиёда тўрт йилдан буён ўтиради.\nЧетдаги саккизинчи камера омборхона вазифасини бажаради Кейинги бешта камералар эса «тартиббузар»лар учун жазо камералари деб аталади. Камераларнинг бўйи ва эни уч метрдан бўлиб, полининг маълум қисмигина тахта, қолганлари цемент. Камераларда иккита ёки тўрттадан шконкалар бетон деворга устма-уст ўрнатилган.\nШИЗОда шконкалар саҳарги беш бўлди дегунча йиғиштириб, тахлаб, қулф солиб қўйилади, фақат кечқурун отбой пайтидагина очилади, холос. Тонгдан то кечгача ўтиришга жой йўқ, ўтирай, десанг тахта полни тагидаги цементдан ҳам увиллаб шамол келади. Ўтирганингизда зах орқангизни ўйиб кетай дейди. Тўғри, маҳкумалар ўтириши учун ўрнатиб қўйилган темир табуреткалар бору, лекин шусиз ҳам совуқ ва зах камерада уларга ўтиргудек бўлсангиз, муздек темир кетингизни узиб олади. Хуллас, бу ҳол аёлларга касалликдан бошқа ҳеч нарса келтирмайди…\nҲожат масаласини ҳам унутмаган экан шоввозлар. Шу кафтдеккина камеранинг ўзида унитаз цемент полга ўрнатилган. Ундан доимий равишда шарриллаб шовқин билан муздек сув оқиб туради. Мана сизга ҳожатхона.\nБир суткада фақат бир марта тонгги бешдан бошлаб, ярим соат ичида ўн дақиқадангина ювиниш учун маҳкумаларни бино ичидаги хоначага олиб киришади, холос. Кейин кун бўйи дод-вой қилсангиз ҳам, ювинишга бошқа имконият бўлмайди.\nШу ўн дақиқа ичида, ҳам юз-қўлларингизни ювишга, ҳам ички кийимларни алмаштиришга улгуришингиз шарт. Кун бўйи қўл ювиш зарурати туғиладими ёки маҳкумалар аёллар касаллиги билан оғрийдими – барибир, кейин кун бўйи ювинишга рухсат йўқ.\nИчки кийимларни, ҳаттоки мана шу касаллик пайтида керакли гигиеник буюмларини ўзида сақлаш ҳам умуман мумкин эмас маҳкумаларга. Улар кун бўйи юз қўлларини ювиш учун айнан шу полга ўрнатилган унитаз устидан оқиб турадиган сувдан фойдаланишга мажбур, бошқа иложлари ҳам йўқ…\nБу пайтда мен ҳали жазо изолятори нималигини билмасдим, лекин ҳар қандай вазиятда ҳам маҳкумаларни ухлашлари учун матрас беришлари шарт деб билардим. Шу сабаб навбатчи шифокорни келишини талаб қилдим. У келганида кечаси дам олишим учун шароит яратиб беришларини талаб қилдим.\nНавбатчи шифокор билан қайтиб кирган Лашкарева мени изоляторга қамаш ҳақидаги қарор тайёр эмаслиги сабаб менга матрас, одеял, тўшакпўш ва ёстиқ берилмаслигини, ҳатто шконкани очиб бериш ҳам мумкин эмаслигини таъкидлади. Шифокор унинг қулоғига нимадир деган эди, Лашкарёва истар-истамас келди-да, пастдаги эмас, тепадаги шконканигина очиб бериб, чиқиб кетди. Токи пастки шконка очилмас экан, тепадагисига чиқиш имконсиз.\nПастки шконкага оёғини қўйибгина тепадаги шконкага чиқиб олиш мумкин эди, холос. Шу сабаб ҳам мен изолятордаги биринчи кечамни матрас, болиш ва адёлсиз, зах ерда ётиб ўтказдим. Ҳа, киши ўлмаса, бошга тушганларини кўз кўраверар экан-да. Мана, шу ерларга ҳам рисқ-насиба сочилган экан, дарровгина қамоқхона изоляторини кўриш ҳам насиб этди.\nИзолятордаги маҳкумаларга кунига уч маҳал бир пайкадан нон ва қамоқхонани еб бўлмайдиган овқатларидан берилади. Бу ҳам майли-я, кунига икки маҳал камералар ва маҳкумаларнинг ўзлари ҳам тинтувдан ўтказилишига нима дейсиз?\nТинтув шунақанги дабдаба билан ўтказиладики, қават-қават қулфланган темир панжаралар ортида ўтирган маҳкума қаердандир бирон нарса олиб келишга имконлари бордек гўё. Ёки бу бир руҳий таъсир ўтказиш усулими, билиб бўлмайди. Бир неча йиллар олдин оқланган деворларга маҳкумалар муассаса вакилларини ҳақоратлаб, уларга ўлим тилаб турли ёзувларни тош бўлакчалари билан ўйиб ёзиб ташлашган. Бундай ёзувларини сиёсий ва диний эътиқоди туфайли қамалган маҳкумаларни зиммасига қўйишга уринадилар нуқул…\nДарвоқе, нос чекадиган маҳкумаларга хуфёна тарзда ментлар ёки изоляторнинг “дневальный”и орқали нос киритиб туришади. Изоляторга қамалган маҳкумаларни камераларга асосан икки кишидан қамашади. Ҳарқалай ўн – ўн беш сутка совуқ, зах камерада ёлғиз, шумшайиб ўтиргандан кўра, бирон суҳбатдош бўлгани яхшироқ.\nЛекин сиёсий ва диний маҳкумаларни имкон қадар ёлғиз қамашга ҳаракат қилишади. Бироқ бирор-бир фитна уюштиришга зарур бўлган ҳоллардагина сиёсий, диний маҳкумаларнинг ёнига вақтинча «қулоқ» маҳкумаларни жойлаштиришади…\nИзоляторга маҳкумаларнинг ёлғиз ўзларини қамаш ҳам қийноқнинг оғир усулларидан бири, деб ҳисоблайман.\nИзоляторга қамалган кунимдан буён вақтнинг ўтиши жуда қийин кечяпти. Кичкинагина камеранинг у ёғидан-бу ёғига майда қадамлар билан тинимсиз юрарканман, камеранинг ҳаммаси бўлиб неча қадам чиқишини билиш учун ҳаракат қилиш билан банд бўлардим.\nБундан ташқари, камерадаги полнинг тахтаси, камера ойнагидаги ва темир панжарасидаги темир симларнинг қаторлари, умуман иситилмайдиган батареяларнинг қатори нечталигини ҳисоб-китоб қилавериб, чарчаб кетардим.\nҲар куни изолятордан озод бўлишимни мана шу панжаралар, батареянинг қаторлари ва полнинг тахталари ҳисобида санардим. Охирги куннинг ўтиши жудаям мушкул бўлгани учун ниҳоятда қийналардим. Бундай пайтларда, панжара ва пол тахталари соатлар ролини бажарарди.\nКейинчалик ҳам худди мана шундай усул билан қамалган пайтларимда, бошқа камералардаги панжаралар, пол тахталарини ҳисоблаб чиқадиган бўлдим. Изоляторга қайсидир бир маҳкума билан қамалишнинг афзал томони шундаки, шеригинг билан суҳбатлашиб ўтиришнинг имконияти бор. Ёнингдаги шеригинг билан турли воқеа-ходисалар ҳақида, фильмлар, сериаллар, борингки қайси мавзуда бўлмасин суҳбатлашиб, вақт ўтишини осонлаштириш мумкин.\nМен бир йил ичида бир юз ўн икки сутка жазо изоляторига қамалган бўлсам, шундан, атига ўн олти – ўн саккиз суткасинигина бошқа маҳкумалар билан бирга ўтказганман. Шунда, биз бир-биримизга ҳаётимизда бўлиб ўтган қизиқарли воқеа, ходисалар, ўқиган қизиқарли китоблар ёки кўрган фильмларимиз ҳақида ҳикоялар қилардик.\nМана шундай бандилик кунларимизнинг бирида, америкалик актёрлар талқинидаги ўлимга ҳукм қилинган инсонлар ҳаёти ҳақидаги “Зелёный мир” фильмини мен билан битта камерада ўтирган маҳкума ҳикоя қилиб берганди.\nМен бу фильмни олдин кўрмагандим. Лекин, кейинчалик, озодликка чиққанимдан кейин уни кўрганимда, мен билан битта камерада ўтирган маҳкума фильмнинг бирор-бир деталини қолдирмасдан, тўлиғича ҳикоя қилиб берганини ҳис қилдим. Мени биринчи марта жазо изоляторига қамаганларидан кейиноқ, жазони ижро этиш муассасаларида қонунчиликка риоя этилиши юзасидан назорат қилувчи махсус прокурор ва адвокатим билан учраштиришларини талаб қилиб, “очлик” эълон қилдим.\nМенга берилган овқатларни олмас ва емас эдим. Берган овқатлари қандай бўлса, шундайлигича кармушкада турарди. Бошқа камералардаги маҳкумалар овқатланиб бўлганларидан кейингина идишларни йиғиштириб олаётганларида менинг камерам кармушкасида турган нон ва овқатни ҳам олиб кетишарди.\nҚАЙТИБ РУСТАМ БИЛАН МУЛОҚОТ ҚИЛМАЙСАН!\nИзоляторга қамалганимнинг учинчи куниси 24 июлда мени Светлана Петровна мени Штабга олиб борди. У ерда аёллар қамоқхонаси бошлиғи Светлана Сбродова ва тезкор бўлим бошлиғи Саша Дмитровна Якубович ўтиришарди.\n– Ҳа, тинчликми, Тожибоева, очарчилик йўли билан жонингизга қасд қилмоқчимисиз? – чимирилди Светлана Сбродова.\n– Ҳақ-ҳуқуқларимнинг паймол қилишларига жим қараб турмайман, – дедим истеҳзоли кулиб турган суҳбатдошларимга қараб. – “Надзор прокурор” билан учрашишим шарт, – дедим очликдан силлам қуриб кетаётганини сездирмаслик мақсадида.\n– Шунақа денг! – пичинг қилди Светлана Сбродова. – Билиб қўйинг, Тожибоева, агар бугуноқ овқатланмасангиз, сизни мажбурий тарзда шланг орқали овқатлантиришга қурбимиз етади.\n– Гап бундай, – ҳалидан бери суҳбатимизни миқ этмай эшитиб ўтирган Саша Дмитровна Якубович суҳбатга аралашди, – “Адвокатим ёлғон информация тарқатган экан, интернетда чиққан материалларнинг барчаси ёлғон, муассаса ходимларига нисбатан туҳматдан бошқа нарса эмас”, деган мазмунда битта тилхат ёзиб берасиз, тушунарлими?\nУнинг гапларини тасдиқлагандек бош ирғаб турган Светлана Сбродова чаққонлик билан менга бир вароқ оқ қоғоз узатди.\n– Адвокатимни нима деб информация тарқатганлигини билмасдан туриб, мен қандай қилиб уни ёлғончиликда айблайман?\n– Адвокатингиз хориж матбуотларига қўлингиз жароҳатлангани ҳақида ва сизни “псих.отделение”га қамаб, психиотроп муолажалар олишга мажбур қилиняпти, деб туҳмат информация берган, – деди негадир бу маълумотларни ёлғон деб ёзиб беришимга ишониб қараб турган Сбродова.\n– Нега энди бор гапни, ҳақиқатни инкор қилишим керак? Ҳақиқатни айтган адвокатимни нима учун туҳматчига чиқаришим керак? – дедим Сбродова узатган қоғозга қайрилиб ҳам қарамай, – бекорга овора бўласизлар, барибир сизлар талаб қилган нарсани ҳеч қачон ёзиб бермайман.\n– Бу яна қанақанги қайсарлик?! – деди ғазабдан кўзлари қинидан чиқиб кетаёзган Светлана Сбродова таҳдидли овозда. – Бас қилинг! Йўқса, кейин пушаймон бўласиз.\n– Мана, ҳозирданоқ ҳақиқатни очиқ ошкора гапиришим, ҳақпарварлигимнинг мукофотини олиб ўтирибман шусиз ҳам, – дедим ҳали ҳам шиши қайтмаган қўлимни кўрсатиб.\n– Балки қўлингиз оғриётгандир, шишгандиру, лекин сиз қўлингиз жароҳат олгани ҳақида докторларга мурожаат қилмагансиз! Улардан сизга тиббий ёрдам кўрсатишларини сўрамагансиз! – заҳарханда қилди Светлана Сбродова.\n– Жоним оғрийди, азоб беради-ю, нега айтмас эканман. Айтганман, – дедим шишиб кетган қўлимни сийпалаб. – Аммо, улар ҳеч қандай муолажа қилмасдан, қуруқ пахта бериб, намакоб боғлашимни тайинлашди, холос.\n– Тожибоева, бу қамоқхонада қанақа танишингиз бор? – айтган талабларига кўндира олмаслигини билган тезкор бўлим бошлиғи Саша Дмитровна гапни мутлақо бошқа томонга бурди.\n– Кимим ҳам бўларди. Ҳеч кимим йўқ, – дедим ҳайрон бўлиб.\n– Тожибоев Рустам сени киминг бўлади? – дея ўшқирди халидан буён жим ўтириб, суҳбатни тинглаб ўтирган Светлана Петровна.\n– Ҳа, уми? Узоқ қариндошим? – жавоб қилдим босиқлик билан унинг сенлашига эътибор қилмагандек.\n– Қанақа қариндош? Аниқроғи? – айёрона қараш қилди Светлана Сбродова.\n– Айтдим-ку узоқ қариндош деб.\n– Ёлғон гапиряпсан. Тожибоев Рустам сенга ҳеч қандай қариндош бўлмайди. Сен ёлғон гапириб, жиноят содир этдинг, – ўшқирди яна Светлана Сбродова.\n– Агар кимнидир узоқ қариндошим деган бўлсаму, бу гапим нотўғри бўлиб чиқса, бунинг нимаси жиноят экан? – дедим мен ҳам жаҳл билан, – Буни жиноятга нима алоқаси бор? Мен Рустам Тожибоев мени қариндошим деб, кимнидир алдаб, бирор нарсасини ўзлаштирибманми? Ёки кимгадир зиён етказибманми?\n– Олиб киринг! – саволларимга жавоб бериш ўрнига, эшик томонга қараб қичқирди Саша Дмитровна. Унинг хитобига жавобан кабинетга Рустамни етаклаб киришди.\n– Рустам мана бу маҳкума сенга ким бўлади? – сўради ундан Сбродова.\n– Менга бу маҳкума ҳеч ким бўлмайди, – деди Рустам бепарво.\n– Нега унда зона бўйича “Мўътабар Тожибоева Рустам Тожибоевни қариндоши экан” деган гап тарқаб кетди? – столни шапиллатди Светлана Сбродова.\n– Билмасам, – елка қисди Рустам. – Менга фамилиядош бир маҳкума келганлигини, ўзи ҳам менга ўхшаб кетишини “псих.отделение”нинг “дневальный»и айтганди. Шунинг учун бу маҳкумага қизиқиб, танишдим.\n– Нима учун маҳкумаларга Тожибоевани ҳурмат қилишларини, унга бирор зиён етказмасликни айтиб, топшириқ бердинг? – зарда қилди Саша Дмитровна.\n– Шунчаки айтгандим бу гапни, – кифтини учирганча шифтга тикилди Рустам.\n– Бу ерда уйланиб олдинг, индамадик. Саккизинчи отряддаги Саида сен билан бирга яшайди, кўз юмдик-ку! Нимага энди сен бизнинг ишимизга аралашасан? – деди тутоқиб Светлана Сбродова.\n– Мен аралашганим йўқ, – деди Рустам гуноҳкорона оҳангда. – Агар билиб-билмай, бирор нотўғри иш қилиб қўйган бўлсам, кечирасизлар.\n– Агар Тожибоева билан мулоқотни давом эттирсанг, изолятордан бери келмайсан, – ўдағайлади тезкор бўлим бошлиғи. Мободо бундан кейин бир-биринг билан салом-алик қилар экансанлар, билиб қўй, биринг изолятордан чиққанда, иккинчинг кирасан. Иккинчинг чиққанда, бошқанг кирасан. Бир-бирингнинг башарангни қайтиб кўрмайсанлар зонада. Бунинг учун қўлимиздан келган ҳамма ишни қиламиз.\n– Рустам, – гапни илиб кетди Светлана Сбродова, – бошқа зоналардаги ака-укаларингни ҳам ўйласанг бўларди. Чунки Тожибоевани ҳимоя қилишинг эвазига ака-укаларингни ҳаётини хавф остига қўясан. Шуни унутма.\n– Хўп бўлади, – ҳозиржавоблик билан деди Рустам. – Бугундан бошлаб мен маҳкума Тожибоева Мўътабар билан умуман гаплашмайман, ҳеч қандай муомала ҳам қилмайман. Ишонинг, сўз бераман.\n– Яна Тожибоева Мўътабар сенга ҳеч қандай қариндош бўлмаслигини, ҳеч киминг эмаслигини, фақат у сенинг зонадаги мавқеингдан фойдаланмоқчи бўлиб қариндошмиз деб алдаганини маҳкумаларга овоза қиласан, – деди Саша Дмитровна Якубович муғомбирона ишшайганча. – Фамилияларинг бир хил бўлгани учун ҳам унинг гапларига ишонганингни, энди уни алдаганини билиб қолганингни, шунинг учун Тожибоева билан гаплашмай қўйганингни айтасан.\n– Хўп, албатта айтаман, – деди қуллуқ қилгандек Рустам.\n– Тожибоевага бирор нарса берганингни билсак, ўзингдан кўр, – огоҳлантирди Светлана Сбродовна.\n– Тушундим, ҳеч қачон ҳеч нарса бермайман унга, лекин… – Рустам бироз иккиланиб турди-да, – биласизларми, уни изоляторга қамалишидан бир кун олдин олган “передача”си менда эди. Шуни бериб…\n– Сенга айтилдими “Ҳеч нарса бермайсан” деб, бўлди, гап тамом! – дея бақирди Рустамнинг гапини шартта бўлган Сбродовна. – Мабодо бирор нарса бергудек бўлсанг, ўзингга ўзинг ҳукм ўқийсан, тушундингми?! Саида сен билан қайтиб яшамайди!\nРустамни олиб чиқиб кетишди.\n– Тожибоева, сиз эса мана бу қарорга имзо чекинг! – столга қандайдир қарор битилган қоғозни ташлади Саша Дмитровна.\n– Бу яна қанақанги қоғоз бўлди? – сўрадим.\n– Қанақанги қоғоз бўларди? Сизга тегишли қоғоз-да. Эсингизда бўлса, сиз 21 июль куни ужин пайтида овқатланишга кирмагансиз. Бу билан қамоқхона ички тартиб қоидасини бузгансиз. Бундай айбингиз учун сизни жазо изоляторига қамаш ҳақидаги қарор бу, имзо чекинг!\n– Бу ғирт ёлғон. Мен овқатланишга кирганимни отрядимиздаги маҳкумалардан жуда кўпчилик тасдиқлаши мумкин. Ҳаттоки ўша куни овқатланмасдан, ўзимга берилган нонимни олиб чиқиб кетаётганимда нонимни қўлимдан юлқиб олиб, ахлат челакка ташлаган НВН Шабанова ҳам тасдиқлаши мумкин.\n– Овқатланишга кирганман деб бизни алдамоқчимисиз? Яхши унда айтингчи ужинга қанақа овқат тарқатилганди? – деди жавоб бера олмаслигимга ишонгандек тикилган Саша Дмитровна.\n– Ачиган, сасиган, сувда қайнатилган картошка тарқатилган, ўша кунги меньюни кўрсанглар бўлади, – дедим ишонч билан.\n– Қайнатилган картошка берилганми, свежый қўй гўштида чучвара пишириб берилганми, буни бизга қизиғи йўқ. Ужинга кирмасдан, қамоқхона ички тартиб қоидасини буздинг деб ҳисобладикми, демак шундай бўлган, қани правангни качать қилмасдан, қарорга қўл қўй, – ўшқирди Сбродова менга қараб.\n– Токи мана шу қарорни чиқарилишига асос бўлган бошқа ҳужжатлар билан таништирмас экансизлар, ҳеч қандай хужжатга имзо чекмайман, – дедим қатъий.\n– Бу ерни қамоқхона деб қўйибдилар. Сен ҳеч қандай ҳуқуққа эга эмассан. Бирор-бир нарса талаб қилишга ҳам ҳаққинг йўқ! – деди жазавага тушиб Светлана Сбродова, – Бугундан бошлаб камерангга шерик киритилади. Овқат ейиш учун камерага егулик олгани кифоя. Шунда камерада “очлик” эълон қилинмаган ҳисобланади, билдингми?\nМен 21 июль куни билан расмийлаштирилган ушбу қарорни ўқиб чиқдим ва уни ғайриқонуний эканлиги боис, қарордан норозилигимни, адвокатим ҳамда “надзор прокурор”ни мен билан учраштиришларини талаб қилишимни ёзиб, кейин имзо чекдим. Шундан кейин мени камерага қайтариб олиб бориб қамашди.\nМени камерага қайтариб олиб кирганларидан кейин кармушкаси (туйнук) очилиб, нариги томондан Шуҳрат Абдурафиқовичнинг қиёфаси кўринди.\n– Тожибоева, яхши ўтирибсизми? Зерикиб қолмадингизми? – деди у кулиб. Сўз оҳангидан ҳол сўраяптими, масхаралаяптими – билиб бўлмасди.\n– Нима гап? – дедим унинг бекорга келмаганини фаҳмларканман, кўнглим беҳузур бўлиб.\n– 17 июль кун қаттиқ нонларингиз орасидан «топилган» қайчи эсингиздами?! – яна айёрона жилмайди у. – Таъқиқланган нарса сақлаб, қамоқхона ички тартиб қоидасини «бузганлигингиз» учун «огоҳлантириш» бериш тўғрисида қарор қабул қилинди. Шунга имзолари керак эди…\nУнинг қўлидаги қоғозни олиб, синчиклаб қарасам, бу қарорни бугунги кун санаси билан, яъни 24 июлдан дея расмийлаштиришибди. Жимгина имзо қўйдим ва бу қарорнинг тагига ҳам бу қарор ғайриқонуний эканлигини, “надзор прокурор” билан адвокатимни мен билан учрашишларини талаб қилишимни ёздим.\n– Энди мана бунисига ҳам қўл қўйиб берсангиз? – яна қўшимча қоғозни узатди у, – ўша сиз сақлаган совуқ қуролни йўқ қилиш ҳақидаги далолатнома бу, – дея қўшиб қўйди.\nҚўшимча қоғозга ҳам имзо чекишим билан Шуҳрат Абдурафиқович буюмларим орасидан «топилган» қайчига мутлоқо ўхшамайдиган бошқа бир узун қайчини кўз ўнгимда синдирди.\nҚизиқ, ҳақиқатан ҳам, бу ерда қонунларга умуман итоат қилинмас экан. Агар қонунларга бўйсунганларида эди, аввало, «огоҳлантириш», ундан кейин «ҳайфсан» беришлари, ана ундан кейин эса жазо изоляторига қамашлари керак эди.\nМени эса қамоқхона ички тартиб қоидаларини тушунтирмай туриб, бирданига ўн суткага жазо изоляторига қамашди. Ундан кейин эса “огоҳлантириш” беришди. Қизиқ…\nСбродова ваъда қилганидек, 25 июль куни ёнимга бир ўғри аёлни киритишди. Ҳамида исмли маҳкума олдимга киритилган пайтида тушлик овқат тарқатиш пайти ҳам етиб келганди.\nШунда изолятор «дневальный»и Симона овқатларни бераётган “дубачка”ларнинг орқасида туриб имо-ишоралар билан менга: «Хатангдаги – “«коза»”. Ундан эҳтиёт бўл. Бугундан овқатланишни бошла, бўлмаса қийнашади» – дея шивирлай бошлади.\nЁнимда турган Ҳамида Симонани шивирлашларини эшитиб қолмасин деб, бир қўрқсам, Тожибоева билан гаплашди», – дея Симонага зарар етказишларидан икки баробар чўчирдим.\nШунинг учун ўзимни билмаганга солиб турардим. Менинг жавоб бермаётганлигимдан “тушунмаяпти” деган хаёлга борган Симона яна сўзларини такрорлай бошлади: «Рустам айтди, овқатланишни бошла ва оғзингга маҳкам бўл. Ёнингдаги – «коза». Мен “тушундим” дегандек билинар-билинмас бошимни ирғадим. У тинчланиб, камера олдидан узоқлашди. Лекин мен “очлик”ни давом эттиравердим.\nМЕН “НАДЗОР ПРОКУРОР” ЁРДАМЧИСИМАН!\nШу куни тушликдан кейин, кўринишидан боқи-беғамгина ўрта ёшлардаги хомсемиз эркак изоляторга Шуҳрат Абдурафиқович билан кириб келди. У изолятордаги маҳкумалар билан бирма-бир гаплаша бошлади.\nМендан олдин у билан учрашиб, қайтган Ҳамида маҳкумалар билан суҳбат қилиб, муаммоларини суриштираётган бу одам “надзор прокурор”нинг ёрдамчиси эканлигини аниқлаб чиқди. Дарҳақиқат у одам мени қабул қилганида ўзини “надзор прокурор”нинг вакили деб таништирди.\n– Нега “очлик” эълон қилдингиз, маҳкума Тожибоева? – сўради менинг навбатим келиб, суҳбатга чақирганларида у юмшоқ муомалалик билан.\n– Мени интизомий жавобгарликка тортиш ҳақидаги 21- ва 24 июль кунларидаги қарорларни бекор қилишни талаб қилиб, протест киритишингизни сўрайман. Чунки нафақат бу қарорлардаги важлар ёлғон, балким расмийлаштирилишида ҳам жиддий қонун бузилишларига йўл қўйилган. Важларнинг ёлғонлиги ва ўша жиддий қонун бузилишлар “қарорлар”ни бекор қилишга сабаб бўлади, – дедим ишонч билан ва унга барча важларимни тушунтириб бердим…\nСиз келтирган важлар билан атрофлича ўрганиб чиқамиз, – дея ваъда қилди “надзор прокурор вакили».\nАна шу учрашувда берилган ваъдага ишонганимдан учунгина, овқатланишни бошладим.\nКечга бориб кимдир, манимча, Симона бўлса керак, кармушкадан учта қоғози арчилган шоколад ташлади. Чунки қоғози билан ташласа, текширув пайтида топилган қоғоз яна қўшимча жазога тортишга сабаб бўлиши аниқ.\nҲамида: «Бу шоколадларни сизга ташлашган-а?» – деб мендан тасдиқ жавобини олишга интиларди.\nМен эса: «Ҳамида, мен эндигина келдим зонага. Бундан ташқари, зонага чиққанимга ҳеч қанча бўлгани йўқ. Ҳали мени кўпчилик танимайди. Мен учун ҳеч ким ўзини хавфга солишни истамайди, қўрқади. Бу шоколадларни сизни шерикларингиз бериб юборган бўлса керак. Ахир сиз бу ерда неча йилдан буён ўтирасиз-ку, қадрингиз бордир дугоналарингиз орасида», – дея шоколадларни менга эмас, унга атаб ташлаганларига уни ишонтиришга уринардим.\n– Йўқ менимча бу шоколадларни Рустам сизга бериб юборган бўлиши керак, – яна менга умидвор тикилди Ҳамида.\n– Йўқ, Рустам билан энди орамиз очиқ. У касофат билан энди ҳеч қачон гаплашмайман, – дедим Ҳамидага қараб. Унинг кўзлари яшнаб кетди бу янгиликдан.\nШоколадни бир яримтадан бўлишиб олиб, еб олдик.\nИзоляторда камерани тозалаш маҳкумаларнинг зиммасига юкланган. Агар камерада битта маҳкума қамалган бўлса, ҳар куни ўзи тозалайди ўз “қароргоҳ”ини. Агар камерада иккита маҳкума сақланса, улар навбат билан камерани тозалашлари керак.\nКечки “проверка” пайтида камерани очган Светлана Петровна: – Тожибоева, нима учун ёнингдаги маҳкуманинг ҳуқуқини бузяпсан?! – деди менга қараб ўшқирганча.\nҲеч нарсага тушунмадим. Ҳайрон бўлиб Ҳамидага қарадим. У елкасини қисди. Унинг ҳам ҳеч гапдан хабарсиздек елка қисишидан дадилландим: – Мен ҳеч нарса қилганим йўқ-ку. Яна нима қилибман? – дедим ажабланиб.\n– Ҳар куни камера тозалашни шеригингга юклар экансан-ку! Тонасанми? – дўқ урди Светлана Петровна менга ёв қараш қилиб.\n– Мен навбатим келганида тозалаяпман камерани, шеригим ҳам ўз навбати келганида тозалаяпти, – дерканман, сўзларимни қувватлашини кутиб, шеригимга умидвор тикилдим. У эса жим. Ер шохлаб турарди.\nШундагина менга қарши яна янги ҳужжат қоралаш ниятида эканликларини тушуниб етдим. Ҳамидахон “надзор прокурор” вакили билан учрашувга чиққанида режалаганлар шекилли.\nЖон-поним чиқиб кетди: – Бугун бизнинг камера энг охири тозаланди. Агар ростдан ҳам камерани мен эмас, нуқул шеригим тозалаётган бўлса, мана, шеригимнинг ўзи айтсинчи, бугун камерани тозалаганидан кейин пол латтани қаерга қўйган экан! – дедим жаҳл билан.\nЧунки бугун айнан ўзим камерани артиб-суртганимдан кейин, пол ювадиган латта чириб кетмаслиги учун, назоратчига айтиб, ҳар доимги жойига эмас, ташқарига ёйиб қўйгандим уни.\nҲамида пол латтани ҳар доимги турадиган жойини айтди минғирлаб. Светлана Петровнадан бориб, ўша жойни кўришини талаб қилдим. Қарашсаки, у айтган жойда йўқ. камерани бугун мен ювиб-тараганимни, пол латтани эса ташқарига ёйиб қўйганимни айтдим. Кейин мен пол латтани қаерга ёйганимни кўрсатдим уларга. Шундагина уюштирилган фитналари иш бермаганидан фиғони фалакка чиққан Светлана Петровна қуршовидаги муассаса вакиллари билан бирга ерни жаҳл билан тарс-тарс тепганча чиқиб кетди. Ҳамида ўзини оқлаш учун ҳаракат ҳам қилмади ҳатто.\nШуниси қизиқки, камерадошим эртаси куниёқ бўлиб ўтган кўнгилсизликни унутгандек, эртадан-кечгача тинимсиз жаврар, нималардир дер, менга ўтмишдаги ҳаёти ҳақида ҳикоя қиларди. Унга тикилиб ўтирарканман, гоҳо гўё уни эшитаётгандек бошимни сарак-сарак қилиб қўярдим. Аммо аслида эса, уни умуман эшитмаётган эдим. Хаёлим мутлақо бошқа жойда эди. Қамоқхонадаги маҳкумаларнинг аянчли тақдири ҳақида ўйлаб ўтирардим…\nPowered by WordPress | Theme Designed by: here | Thanks to nintendo 3ds xl card, website and http://www.o2signalboosters.co.uk/


Шифокорлар беморнинг операция столидан омон чиқиши имкониятларини 10 фоиз дея баҳолаганлар. Аммо турк шифохонасида ўтказилган ўта мураккаб операция туфайли бемор нафақат тирик қолди, балки рак касаллигини ҳам енга олди.\nИкки фарзанднинг онаси, 38 ёшли Гулмира Есенбаева 4 йил олдин касалликка чалинган. Ҳаммаси ёш ва бир қарашда мутлақо соғлом аёлнинг бешинчи қаватдаги ўз уйига зиналар орқали кўтарилиши қийинлашишидан бошланган. Ҳар сафар нафаси сиқилган, юраги гўё кўкрак қафасини ёриб чиқиб кетадигандек бўлган. Бир куни не азобларда юқорига кўтарилган аёл ўз остонасида ҳушидан кетади. Қўрқиб кетган болалари тез тиббий ёрдам чақиришади ва у касалхонага жойлаштирилади.\nГулмиранинг эслашича, уни текширган шифокорлар бир тўда касалликлар – анемиядан тортиб панкреатитгача аниқлаганлар. Улар муолажаларни бошласалар-да, беморнинг аҳволи кун сайин оғирлашаверган. Бир йил ичида аёл 10 килограммга озиб кетади ва унинг қорнида кучли оғриқлар ҳамда овқат ҳазм қилишда муаммолар пайдо бўлади.\nКунларнинг бирида оғриқ шу даражада кучаядики, Гулмирани шифохонага қайтадан жойлаштиришади. Такрор текширувлар натижасида шифокорлар унинг қорин бўшлиғида йиринглаб кетган хавфли ўсма борлигини аниқлайдилар. Гулмирани икки марта омадсиз операция қиладилар ва шундан сўнг уйига жавоб берадилар.\n– Шифохонада ташхис қўйиш учун зарур ускуналар йўқ эди, на МРТ, на ПЭТ КТ, – эслайди Гулмира Есенбаева. – Шу боис шифокорлар бу қандай ўсма эканлиги ва у қай даражада тарқалганлигини аниқлай олмадилар. Бу эса самарали даволаш услубини қўллаш имконини бермади ва шундан сўнг, айтиш мумкинки мен ўлишим учун уйга жавоб беришди. Шундан кейин деярли икки ой ичида мен бутунлай ҳолдан тойиб қолдим. Ўсма ҳажми шиддат билан катталашди, қорнимда катта ва очиқ яра бор эди ва ундан йиринг узлуксиз оқиб турарди, танамда сепсис бошланганди. Яқинларим мени қутқариш учун зудлик билан хорижга олиб кетишди.\nТаниш оиланинг тавсиясига кўра мен Истанбулдаги Anadolu тиббий марказига мурожаат қилдим. Яхшики, клиниканинг халқаро бўлими ҳам бор экан ва ундаги ходимлар рус тилида ҳам сўзлашар эканлар. Улар шифокорларга кўрсатиш учун барча тиббий хулосаларни ва текширувлар натижаларини жўнатишни сўрашди…\nЖавоб бир сутка ичида келади: касаллик тарихи билан танишган турк мутахассислари ёрдам беришга тайёр эканликларини билдирадилар ва беморни даволаниш учун Истанбулга таклиф қиладилар.\nГулмира ниҳоятда оғир ҳолатда клиникага етказилади, қабул пайтида у деярли беҳуш эди. Беморни кўрган турк шифокорлари унинг ўта оғир аҳволидан ҳайратга тушадилар, лекин шунга қарамай ўсмани олиб ташлаш учун операция қилишга рози бўладилар.\nИмкониятлар жуда паст эди – мутахассислар жарроҳлик столидан омон чиқиши 10 фоиз дея баҳолаганлар. Аммо турк шифокорларини юксак малакалари туфайли операция муваффақиятли якунланди. Жарроҳлар ўсмани бутунлай олиб ташлашга муваффақ бўлдилар.\nОперациядан сўнг узоқ муддатли тикланиш жараёни кечди. Жарроҳлар билан бирга Anadolu клиникасининг қатор мутахассисларидан иборат жамоа Гулмиранинг соғайиб кетиши учун жон куйдиришди. Уларнинг саъй-ҳаракатлари билан бемор оёққа турди ва охир-оқибат рак касаллигини енгишга муваффақ бўлди.\nАйни пайтда у тўлиқ ремиссия босқичида. Касаллик қайталанмаслиги учун Гулмира қўшимча даволаниш усули – иммунотерапия қабул қиляпти. Бус янги авлод препаратлари бўлиб, организмга тушганидан кейин мустақил равишда рак ҳужайраларини топади ва йўқ қилади. Гулмира иммунотерапия қабул қилиш якунланганидан сўнг онкология муаммосини бутунлай унутишга умид қилмоқда.\nAnadolu клиникасининг халқаро бўлими шифокор–координатори Гўзал Кескин:\n– Бемор илк бор клиникамизга келиб тушганида қорин девори териси ва мушакларига қадар ўсиб кетган жуда катта ҳажмдаги абдоминал ўсма борлиги туфайли оғир клиник ҳолатда эди. Шошилинч госпитализациядан сўнг, текширувларга қадар бу ҳолат турли мутахассислар иштирокида мультидисциплинар консилиум ўтказилди. Ўзаро маслаҳатга кўра жарроҳлик амалиёти зарурлиги таъкидланди.\nМураккаб операциядан кейинги тикланиш жараёни тахминан бир ой давом этди ва шундан сўнг беморга поликлиника назоратида бўлиш шарти билан жавоб берилди. Операциядан кейинги гистологик хулосаларга кўра ўсмага қарши энг самарали препаратлар билан иммунотерапия асосида тизимли даволаш режаси тузиб чиқилди.\nСўнгги назорат текширувига кўра, бемор қабул қилинган вақтдаги прогнозлар ўта умидсиз бўлганлигига қарамай мутахассисларимиз касалликни ремиссияда ушлаб туришибди.\nСиз ҳам Anadolu клиникаси шифокорлари билан қуйидаги рақамлар орқали боғланишингиз ва касаллигингизга оид бепул консультациялар, зарур даво усуллари ҳақида маълумотлар олишингиз, шунингдек ўзингизни қизиқтирган саволларни беришингиз мумкин:\nWhatsapp, Telegram: +90 530 954 30 22 (Рус ва ўзбек тилларида)\nЭлектрон почта: int.patients@anadolusaglik.org


Эрон АҚШга яна бир огоҳлантириш билан чиқди, Оқ уйда Трамп бошчилигида тезкор йиғилиш бошланди\n08:20 / 08.01.2020\nТеҳрон Вашингтонни АҚШ базаларига амалга оширилган ракета зарбаларига жавоб қайтармаслик ҳақида огоҳлантирди. Ислом инқилоби соқчилари корпусининг маълум қилишича, АҚШ иттифоқчилари Эронга қарши зарбалар уларнинг базаларидан амалга оширилса, унда улар ҳам ҳужумлар нишонига айланиши мумкин.\nТеҳрон Вашингтонни АҚШнинг Ироқдаги ҳарбий базаларига берилган зарбалардан кейин, Эронга жавобан ҳужум қилмаслик ҳақида огоҳлантирди. Ислом инқилоби соқчилар корпусининг тегишли мурожаати 8 январь, чоршанба куни эрталаб эълон қилинди.\nХабарда айтилишича, Эрон АҚШнинг ҳар қандай реакциясига янада кескинроқ жавоб қайтаради. Шунингдек, Ислом инқилоби соқчилар корпуси АҚШ иттифоқчиларини, агар улар Эронга қарши ҳужумлар учун америкаликларга базалар тақдим этса, унда уларга ҳам ҳужум қилиниши мумкинлиги ҳақида огоҳлантирди.\nШу билан бирга, Оқ уйда АҚШ президенти Дональд Трамп, мудофаа вазири Марк Эспер, давлат котиби Майк Помпео ва Бирлашган штаб бошлиқлари раиси Марк Милли иштирокида тезкор йиғилиш бошлангани айтилмоқда.\nЭслатиб ўтамиз, Эрон генерал Қосим Сулаймонийнинг ўлими учун қасос олиш мақсадида, Ироқ ғарби ва шимолидаги АҚШ ҳарбий базаларига зарбалар берди. Теҳрон базалардан бири йўқ қилингани ҳақида маълум қилмоқда. Пентагон етказилган зарарни ҳали баҳоламади.


Ҳаёт – қимор… эмас! Ёхуд «Борига – барака»га ўхшаган қимормонанд кўрсатувлар ҳақида! - 27 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 27 » Ҳаёт – қимор… эмас! Ёхуд «Борига – барака»га ўхшаган қимормонанд кўрсатувлар ҳақида!\nИслом динида қимор тақиқланган ва ҳаром қилинган иллат ҳисобланади. Бунинг касофатидан қанчалаб одамларнинг ҳаёти издан чиққанига мисоллар жуда кўп. Бироқ таассуфки, инсониятнинг ўзидай кўҳна тарихга эга қимор замонлар оша тараққийлашса тараққийлашдики, урфдан қолгани йўқ. Тобора глобаллашаётган бугунги кибервиртуал дунё эса унинг янада гуллаб-яшнаши учун янгидан-янги имкониятлар яратаётгандек гўё… Шулардан бири телеўйинлардир. Кундан-кунга оммалашиб, одамлар шуурини банд этиб бораётган ўйинлар, ютуқли телешоулар, савдо бозорида харидорлар аудиториясини ўзига тортишга қаратилган жилвагар лотерея ўйинлари четдан қараганда кўнгилочар дастур, реклама ёки рақобат майдонидаги ўзига хос курашга ўхшаб туюлса-да, моҳиятан муқаддас ва саҳиҳ китобларда таъқиқланган қимор ўйинининг айнан ўзидир.\nАраб тилида муомала қилувчиларга хатари бор ҳар бир хатти-ҳаракат қимор деб аталади. Бошқача қилиб айтганда, ғолиб мағлубдан бирор нарса оладиган ҳар бир ўйин қимор ҳисобланади. Қуръони Каримда шундай дейилган: «Сендан хамр ва қимор ҳақида сўрарлар. Сен «Иккисида катта гуноҳ ва кишилар учун наф бор, бироқ гуноҳлари нафларидан каттадир», деб айт. Ва сендан нимани нафақа қилишни сўрарлар. Сен «Ортиқчасини», деб айт. Аллоҳ шундоқ қилиб сизга Ўз оятларини баён қилади. Шоядки, тафаккур қилсангиз». («Бақара» сураси, 129-оят)\nДемак, қиморнинг ҳукми қуйидагича: осонлик билан меҳнат қилмай, ошиқ, қарта ўйнаш ёки бош¬қача номланган ўйинлар орқали одамларнинг пулини олиш – ҳаром.\nТелеэкранларимизни «безаб» турган ва кейинги пайтларда гўёки ким ўзарга ҳар бир каналда ташкил этилаётган, моҳиятан эса қиморни эслатувчи кўрсатувларни бир кўз олдингизга келтиринг: «Борига барака», «Омад шоу», «Миллионер шоу», «Олтин калит»… Улар шакл жиҳатдан бироз фарқ қилса-да, аммо барчасининг негизида кўпчиликнинг пулидан камчиликка фойда келтириш, меҳнат қилмасдан осон пул топиш, ўзгаларнинг ҳисобидан бир пасда бойиб кетиш – машинали ёки уйли бўлиб қолиш каби нотўғри ғоялар мужассам. Мен бу кўрсатувларнинг ҳеч бирида иштирок этмаганман. Ҳаттоки кўрсатув иштирокчилари ёки уни тайёрлаб эфирга узатишда хизмат қилаётган инсонларга ҳасад билан боқмайман. Мени оддий инсон сифатида кўрсатувни берилиб томоша қилаётган ота-оналар, уларга қўшилиб завқланаётган ва ич-ичидан осон машинали, қимматбаҳо буюмли ёки уйли бўлиш истаги туғилаётган болаларимизнинг ўй-хаёлларида юзага келаётган ўзгаришлар хавотирга солмоқда. Айтинг-чи, бу каби енгил-елпи, динимиз аҳкомларига тўғри келмайдиган ақидаларга таянган шоуларнинг жамиятимизга қандай фойдаси бор? Умуман, биз бу кўрсатувлар орқали фарзанд¬ларимизга нима беряпмиз?\nАлбатта, биз назарда тутаётган ўйинларни интеллектуал ютуқли ўйинлар билан асло солиштириб бўлмайди. Инсон билими, тафаккури ва фикрлаши орқали ютуққа эришишини тарғиб қилиш ёшларимизни ўз устида ишлашга, ёшликда сабр-тоқат билан илм эгаллаб, жамиятга керакли инсон бўлиш мумкинлигини англаб етишга ёрдам беради. Шахсан ўзим ҳам бундай ўйинларни мириқиб томоша қилганман ва билимдонларга ҳавас қилганман. Ютуқли шоу ўйинлари эса ўзганинг ҳисобидан бойишни тарғиб этгани туфайли ёшларга салбий таъсир кўрсатади. Бу хусусида психолог Зебунисо Аҳмедова қуйидагича фикр билдирди:\nЭҳтимол, шунданам ваҳима ясаш керакми, булар бир кўнгилочар дастурлар-ку дерсиз? Аммо битта бўлсин, иккита бўлсин, барча каналларда ёппасига лотереяли ўйинларнинг урчиб кетиши, бунинг устига салқин, энергетик ичимликлар, қотирилган нон бўлакчалари каби инсон саломатлиги учун зарарли бўлган консервантлар қўшилган егулик маҳсулотлари савдосигача лотерея ўйинлари орқали ёшлар, айниқса, ўқувчи болаларнинг эътиборини тортишга эришаётганига нима дейсиз? Ўша маҳсулотлар табиий ва соғлом, саломатлигимиз учун фойдали бўлса ҳам майли эди… Аммо ана шу турдаги маҳсулотларни ишлаб чиқараётган фирмалар энергетик ичимликлар ва уларнинг инсон саломатлигига – жигар, юрак ва асаб тизимига салбий таъсир этиши ҳақида одамлар қанчалик кўп маълумотга эга бўлгани сари, ёшлар ва аҳолининг ишончини йўқотмаслик учун тобора ранг-баранг реклама йўлларини излаб топмоқда. Афсуски, ютуқли шоу кўрсатувлари меҳнатсиз имкониятни тарғиб этиш билан шуғулланаётган бўлса, эндиликда озиқ-овқат маҳсулотлари ишлаб чиқарувчи фирмаларнинг ўйлаб топаётган «ақлли бизнес ғоялари» ёшларимизни носоғлом егулик¬лар ва ичимликларга ружу қўйишига олиб келмоқда. Хўш, бу харидорни забт этиш йўлидаги «фойдали» чоралар ўз натижасини берса (албатта улар ўз мақсадларига эришмоқда), унинг зарарини ким кўради?\nWF, Sitro, Teezer… Булар бугунги кунда интернет ва телеэкранларда энг кўп тарғиб қилинаётган, керакли қопқоқларини йиғсангиз «Нексия», «Ласетти», «Кобальт» каби автомашиналар ютиб олишингизни ваъда қилаётган ичимликлар. Албатта, ҳар ярим соатда тинимсиз айланиб турган бундай чақириқлар ўсмир болалар, айниқса, мактаб ўқувчиларининг қизиқишини оширмоқда.\nЯқинда мактабда ишлайдиган бир танишим бу борадаги кузатувларини айтиб қолди: – Бундай ичимликларни 18 ёшга тўлмаган болаларга сотиш қонун жиҳатдан таъқиқланганига қарамасдан, деярли ҳар куни қайсидир ўқувчи қўлида кўрамиз ва уларга бундай ичимликларни ичишни тақиқлаймиз. Афсуски, ўқувчиларга ичимликнинг зарари ҳақида мунтазам равишда тушунтирсак-да, улар бундай ичимликларни истеъмол қилишни гўёки замонавийлик белгиси сифатида талқин этаётганини сезаман.\nБир куни 5-синф ўқувчиларидан бирининг онаси келди. Боламга ҳар куни овқатланиши учун пул берсам, у овқатланиш ўрнига мактабдан қайтаётганида кўчадаги дўконлардан «Тeezer» ичиб юрган экан. «Нега бундай қилдинг?» десам, «Машина ютмоқчиман», дейди.\nАхир, у машинани ютгунича соғлиғидан ажрайди-ку? – дейди зорланиб она.\nЖамиятимизга фойдали лотереялар керак\nҲар бир жамиятнинг ўз камчилик ва ютуқлари бўлиши табиий. Аммо маънавиятимизга болта урадиган, динимиз аҳкомларига зид бўлган бундай кўнгил¬очар ¬шоулар ва ютуқли ўйинларни тарғиб-ташвиқ этишда бизга тенг келадигани бўлмаса керак. Акс ҳолда, таг-замирига етмасдан туриб, нима учун бутун жамиятимиз, иқтисодиётимизни ривожлантиришга ҳисса қўшадиган эмас, қайсидир тоифага даромад келтирадиган, вақтинчалик кайфиятни кўтаришдан нарига ўта олмайдиган савиядаги лойиҳаларни олқишлаймиз?\nАлбатта, бу каби иқтисодиётимизга, аҳолига фойдали акцияларни бошқа йўналишларда ҳам ўтказиш, бу борада хориж тажрибасини ўрганишимиз лозим. Бировнинг ҳақи эвазига уюштирилмаган, фақатгина жамиятга фойда келтирадиган, қимордан буткул холи бўлган бундай лотерея ўйин¬ларини телевидение орқали қизиқарли шоу кўрсатувга айлантириш мумкин. Бу каби ғоялар амалиётга татбиқ этилиб, кўрсатув тарзида тайёрланса, уни ҳозирги ютуқли ўйинларнинг мухлисларидан ортиқ томошабинлар томоша қилиши шубҳасиз. Энг муҳими, бундан эса иқтисодиётимиздаги яширин ўғирликларнинг олди олиниб, жамиятимизга кутилганидан ҳам кўпроқ фойда келтиради.


Президент сув оқими натижасида зарар кўрган маҳаллаларни кўздан кечирди — фото - UzNews.uz\nПрезидент сув оқими натижасида зарар кўрган маҳаллаларни кўздан кечирди — фото\nШавкат Мирзиёев сув чекинганидан кейин ўз маҳалласига қайтган одамлар билан мулоқот қилган.\nПрезидент Шавкат Мирзиёев Сардоба сув омборида юз берган фавқулодда вазият сабабли Сирдарё вилоятида бўлди. Бу ҳақда президент матбуот хизмати хабар бермоқда.\nПрезидент сув тошқинига биринчи бўлиб дуч келган Сардоба туманидаги Навоий маҳалласини бориб кўрди. Ҳукумат комиссияси мутасаддилари амалга оширилган чора-тадбирлар юзасидан ахборот берди.\n"Шундай оғир пайтда ҳаммамиз сизларнинг ёнингиздамиз. Аввало, ҳар бир маҳаллага кириб, ўт ўчириш машиналари ёрдамида сувни қочирамиз. Қурилиш, таъмирлаш ва янги уйлар барпо этиш бўйича халқ билан маслаҳатлашиб иш тутамиз. Ҳаммасини секин-секин жойига қўямиз. Фермерларнинг масаласи ҳам даласига чиққан ҳолда ҳал этилади. Энг муҳими, ўзларингиз соғ-саломат, болаларингиз ёнингизда экан. Кўнгилни тўқ қилинглар. Худога илтижо қиламизки, бизга мададкор бўлсин, охирги кўрганимиз шу бўлсин", – деган президент.\nДавлатимиз раҳбари Оқолтин туманидаги Шодлик маҳалласи ва Мирзаобод туманидаги Ҳақиқат маҳалласи туташ ҳудудда ҳам бўлган.


Партиядошимиз “Мард ўғлон” давлат мукофоти совриндори / ADOLAT ижтимоий-сиесий газетаси\nПартиядошимиз “Мард ўғлон” давлат мукофоти совриндори\nЁш спортчиларимизнинг халқаро мусобақаларда эришган ютуқлари ҳақида ўқиб-эшитиб, ғурурланамиз. “Малайзия пойтахти Куала-Лумпур шаҳрида каратэ бўйича ўтказилган нуфузли халқаро турнир якунланди. Ушбу мусобақада Осиёнинг ўн етти мамлакатидан энг кучли каратэ усталари ғолиблик учун куч синашди. Халқаро турнирда 67 килограмм вазн тоифасида қатнашган ўзбек каратэчиси Сарвар Муродуллаев Индонезия, Хитой, Эрон ва Малайзия вакилларини мағлубиятга учратиб, олтин медални қўлга киритди”, “Мамлакатимиз каратэчилари Ҳиндистоннинг Деҳли шаҳрида ўтган «Kamagata Cup» халқаро турнирида саккиз медални қўлга киритди. Мусобақанинг яккама-якка беллашувида Отабек Мамбетов, Азиз Ваққосжонов ва Сарвар Муродуллаев шоҳсупанинг энг юқори поғонасига кўтарилган бўлса, қизлар ўртасида Мафтуна Тўрақулова ўз вазн тоифасида барча рақибларини мағлубиятга учратиб, олтин медалга сазовор бўлди”.\nНаманган вилоятининг Чортоқ туманида туғилиб ўсган истеъдодли спортчи Сарвар Муродуллаевнинг ютуқлари ҳақидаги бундай хабарларни матбуот саҳифаларида тез-тез ўқиб турамиз. Бугунги кунда у мамлакат терма жамоаси аъзоси, қатор халқаро мусобақаларда муваффақиятли қатнашиб келмоқда. Сарвар бир неча йилдан буён Ўзбекистон “Адолат” СДПнинг фаол аъзоларидан бири, у эришган ютуқлар барча сафдошларимизни ҳам беҳад қувонтиради, албатта.\nАйни пайтда Наманган муҳандислик-қурилиш институтининг тўртинчи босқичида таҳсил олаётган Сарвар Муродиллаевнинг ҳаётида яқинда яна бир қувончли воқеа рўй берди. Президентимизнинг 2018 йил 28 июндаги фармонига мувофиқ бир гуруҳ ёшлар қатори Сарвар ҳам “Мард ўғлон” давлат мукофоти билан тақдирланди.\n— Сарвар “Ёш адолатчи”лар қанотининг ташаббускор аъзоларидан бири. Партия ташкилотларимиз томонидан ўтказилаётган турли тадбирларда фаол қатнашади, — дейди Ўзбекистон “Адолат” СДП вилоят кенгаши раиси ўринбосари вазифасини бажарувчи Дилшод Болтабоев. — Жойларда очиқ мулоқотлар чоғида у йигит-қизларга ўзининг ўқиш ва спортдаги ютуқлари ҳақида сўзлаб беради. Уларни ҳам меҳнатда, ўқишда, жамоатчилик фаолиятида фаоллик кўрсатишга ундайди.\nШу ўринда кейинги пайтда наманганлик партиядошларимиз орасида турли спорт мусобақаларида Ватанимиз байроғини юқорига кўтараётган ёшлар сони ортганини таъкидлаш жоиз.\n— Бундай юксак мукофот билан тақдирланганим, албатта, мени янада кўпроқ изланишга, яхши ўқишга, спортда маҳоратимни оширишга даъват этади, — дейди “Мард ўғлон” давлат мукофоти совриндори Сарвар Муродиллаев. — Билдирилган ишончга муносиб бўлиш учун барча имкониятларимни сафарбар этиб, Ўзбекистонимизнинг халқаро майдондаги обрўси ошишига муносиб ҳисса қўшишни мақсад қилганман.\nБиз ҳам она юртимизга фидойилик, мардлик билан хизмат қилиб, Ватанимиз шаънини дунёга тараннум этишга бел боғлаган, ёшларга ибрат кўрсатаётган сафдошимиз Сарварга эзгу мақсадларига эришишда муваффақият тилаймиз.\nИнсон саломатлиги билан боғлиқ узоқ кутилган қонун...\nПартиянинг сўзи, иши ва қадри ислоҳотлар жараёнида...\nБундан 23 йил муқаддам менинг зиммамга ғоят масъулиятли ва шарафли вазифа юклатилганлигини ҳозиргача чуқур қониқиш билан эслайман....


«Тобол» Игорь Сергеевнинг трансфер қиймати ва клубга ўтган «МЮ» собиқ футболчисининг маоши ҳақида маълумот берди\nҚозоғистоннинг «Тобол» клуби жамоа сафига ўтган Игорь Сергеевнинг трансфер суммаси ҳақида маълумот берди.\nКустанай клуби ўзбекистонлик форварднинг «Ақтўбе» клубидан 70 минг АҚШ долларига сотиб олинганини рад этди. Шунингдек, жамоа сафига аввалроқ қўшилган «МЮ» собиқ футболчиси Зоран Тошичнинг маоши ҳақида ҳам маълумот берди.\n«Аксарият ОАВларида Игорь Сергеевнинг трансфер нархи ҳақида маълумот берилди. Шуни маълум қиламизки, клуб Сергеевни айтилган нархдан икки баробар арзонга сотиб олди ва бу маблағни бўлиб бериш шартини трансфер келишувида акс эттирган.\nШунингдек, Тошичнинг ойлик маоши ҳақидаги маълумотлар ҳам ҳақиқатга мос эмас. Клуб билан 6,5 ойлик шартнома имзолаган сербиялик ўйинчининг маоши ОАВда тарқалган суммадан 5 баравар камроқ», - дейилади клуб матбуот хизмати хабарида.\nАввалроқ, Зоран Тошичнинг қозоқ клубидаги ойлик маоши 100 минг евро экани ҳақида хабар берилган бўлса, Игорь Сергеевнинг «Ақтобе» клубидаги маоши 19 минг АҚШ долларини ташкил этиши хабар қилинганди.


УНИ ҲАММА ТАНИЙДИ - AmuNews.uz - энг сўнгги янгиликлар\nБир марта сидқидилдан кулиш – етти тухум еган билан баробар, дейишади. Бу қанчалик ҳақиқатга яқин - билмадим-у, аммо тухум организмимизнинг сарфланган қувватини тиклашда асқотиши ва тўйимли озуқа бўлганлиги боис дастурхонимизда муносиб ўрин тутади.\nЯратганнинг улуғ инояти – ҳаёт доим бир текис кечмайди. Баъзан нотекисликларга дуч келганимизда, баъзан атрофимиздаги одамларнинг ноўрин муносабатларидан кўнглимиз оғриганда, бу ғала-ғовур дунёнинг ташвишларидан толиққанимизда ё ишдан ҳориб-чарчаган пайтларимизда кўнглимизни кўтарадиган беғараз биргина далдага эҳтиёж сезамиз. Шундай дамларда орамиздаги шўх-шодон одамларнинг оддийгина ҳазили ҳам кўнглимиздаги бор-йўқ ғуборларни аритиб юборадики, бунинг баҳосини на пул, на тухум қадри билан ўлчаб бўлади.\nБугунги кунда нуфузли давраларда, умумхалқ сайлларида бошловчилик қилиб, ичакузди ҳангомалар айтиб нафақат туманимиз, балки, республикамизга танилаётган санъаткор, 2002 йилдан бери туман Маданият ва спорт ишлари бўлимида фаолият юритаётган Музаффар Ибрагимов ҳақида ўйлаганимда юқоридаги фикрлар кўнглимдан кечди.\nУ 1977 йилда Манғит шаҳрида туғилди. Мактабни тугатгач, 2002 йилда Нукус шаҳридаги Қалли Айимбетов номидаги Нукус маданият коллежига ўқишга кириб, 2005 йилда тугатди ва туман Маданият ва спорт ишлари бўлимида меҳнат фаолиятини бошлади.\nАслида Музаффарнинг санъат соҳасидаги фаолияти анча олдин, ўқувчилик давридан бошланди. Ўтказилган оммавий тадбирларда бошловчилик қилиб, ичакузди ҳангомалар айтиб, мухлислар қалбидан муносиб ўрин эгаллади. Табиатан шўх, ҳозиржавоб ва содда йигитнинг оддийгина саломлашиб, сўрашиши ҳам киши кўнглида кулгуга мойиллик туғдиради.\nУнинг ўз иқтидорини ривожлантиришга интилишлари, ўқиб-ўрганишлари изсиз кетмаяпти. Ҳар йили Қорақалпоғистон ва Ўзбекистон миқёсида ўтказиб келинаётган қизиқчилар кўрик-танловларида ғолиб ва совриндорлар сафидан жой олиб келмоқда. Жорий йилда Музаффар Ибрагимов "Амударё телевидениеси”да "Кулгу булоғи” номли ҳажвий кўрсатуви орқали қисқа фурсатда мухлислар эътиборини қозонди.\n- Кулгуга, кулганга не етсин, - дейди жилмайиб Музаффар, - кулдириш эса ундан-да савоб. Ахир кулгу вужудимизни тозалайди, дилхираликларни енгади, ҳатто яшартиради ҳам. Мен қўлимдан келганча одамларимизга табассум улашишга интиламан. Менинг айтадиган ҳангомаларимнинг кўпчилиги ҳаётда кузатган, эшитганларим туфайли туғилган. Фақат уларни кулгули тарзда айтишга интиламан.\nУнинг санъат, қизиқчилик соҳасидаги илк устози маданият ходими, раҳматлик Нурбек Ҳасанов эди. 2002 йилда устоз-шогирд иккаласи Қўқон шаҳрида Ўзбекистон Pеспубликаси миқёсида бўлиб ўтган аскиячи ва қизиқчиларнинг бешинчи анъанавий кўрик-танловида "Қассоб сартарош” номли интермедияни ижро қилиб, иккинчи ўринни олишга сазовор бўлишган эди.\nОйнаи жаҳонда ё оммавий сайл, томошалардами Музаффар Ибрагимов саҳнага чиқса... ҳаммамиз таниймиз, дарров негадир кулишга чоғланамиз. "Бир куни...” ё "бир акамиз...” дея бошланадиган беғараз ва самимий ҳангоманинг ўзиёқ унинг санъати туманимиз халқи дилидан муносиб жой эгаллаётганлигини кўрсатади. Биз унга бундан-да юксак ижодий баркамоллик тилаймиз.


Диего Симеоне: ЕЧЛ да «Реал»ни юта олмаган эдик. Бугун ғалаба қозона олдик - Zamin.uz\n11:44 / 16.08.2018\nДиего Симеоне: ЕЧЛ да «Реал»ни юта олмаган эдик. Бугун ғалаба қозона олдик\n«Атлетико» клуби бош мураббийи Диего Симеоне жамоасининг «Реал» устидан қозониб УЕФА Суперубогини қўлга киритгани ҳақида ўз фикрлари билан матбуот анжуманида ўртоқлашди.\n«Бизга заҳирадан тушган футболчилар кўмак берди. Улар бизга янада бардошли бўлишга кўмак берди. Корреа, Витоло, Хименес, Томас жуда ҳам кучли ўйин намойиш қилишди. Ҳисоб 2:2 бўлганида биз яна ҳам яхшироқ ўйнай олдик.\nБизда ажойиб футболчилар мавжуд. Биз учун энг кераклиги – уларнинг соғлом бўлиши. Шундай экан ғалаба қозониш учун имкониятларимиз кўп бўлади. Бугун Томас кўп жиҳатдан ўйинни ўзгартириб юборди.\n«Реал» анчадан буён еврокубок финалларида мағлуб бўлмаган эди. Финалда «Реал»га қарши кўп нарса ўхшамас эди. ЕЧЛда эса биз уларни мағлуб эта олмадик ҳам. Бугун ғалаба биз томонда бўлди. Бу бизга куч ва ўзимизга бўлган ишончни орттиради. Бугун хурсанд бўлсак, эртадан бошлаб чемпионатда «Валенсия»га қарши ўйин ҳақида ўйлаймиз.\n4:2 ҳисоби бизнинг умуман бош турдаги ўйин услубимиз ҳақида гапиради. Ўзимизга ишонамиз. Ўсишда давом этяпмиз: янги стадион, бизни тарк этишни истамаётган ва бошқа клубдан таклифи бор кўплаб ёш футболчилар мавжуд.\nФиналларда икки маротаба кетма-кет мағлубият мени қийин аҳволга солди, келажагим ҳақида ўйлашга мажбур этди. Лекин ҳозир бу ҳақида ўйлаш керак эмас. Футболда сен навбатдаги ўйинда ғалаба қозонсанг яхшисан, бўлмаса йўқ.\nЎйинни ажойиб бошладик, Костани тезкор голи бизга куч бағишлади. Пенальти эса ўйиндаги энг қизиқарли ҳолат бўлди. Ундан кейин ўйин яна тенг курашлар остида кечди. Бироқ кейин биз яхшироқ ўйнай олдик – бу ерда муҳим рўлни алмаштиришлар ўйнади.\nДисквалификация? U трибунасида бугун совуқ эди. Яхши жиҳатларидан – ўйинни томоша қилиш учун жуда ҳам қулай экан. Бироқ тепада эканглигингда футболчи ва мураббийлар билан алоқа узилиши ёмон», - дейди Симеоне.\nДиего Симеоне “Реал” устидан қозонилган ғалабадан сўнг нималар деди?\n27-07-2019, 11:06, Спорт\n27-07-2019, 10:17, Спорт\nЦСКА бош мураббийи: Ҳимояда ажойиб ҳаракат қилдик ва «Реал»нинг босимига дош бера олдик\n3-10-2018, 22:22, Спорт\n12-09-2018, 06:30, Спорт\nЕвропа Лигасини ким ютади: «Марсель» ёки «Атлетико»?\n16-05-2018, 22:38, Спорт\n4-05-2016, 10:16, Спорт


Россияда 27 йил гаражда сақланган «Жигули» янги Spark нархида сотувга қўйилди (фото) - Daryo\n19:50, 12.06.2021 25744\nВолгоград вилоятида 1994 йилда ишлаб чиқарилган ёрқин қизил рангли «ВАЗ-2106» сотувга қўйилди. Ҳозирга қадар 900 километр йўл босган автомобиль ажойиб ҳолатда сақланган. Ноёб «вақт капсуласи»нинг эгаси машинани 550 минг рублга (7,6 минг доллар) баҳолаган, деб хабар беради Motor. Бу пулга Ўзбекистонда Optimum Plus жамланмасидаги янги Spark харид қилиш мумкин.\nСотувга қўйилган «ВАЗ-2106» жуда яхши ҳолатда сақланган. Седаннинг кузови ва остки қисмларида коррозия аломатлари йўқ, хромланган барча деталлари янгидек. Шунингдек, машина салонида ҳеч қандай емирилиш излари мавжуд эмас. Автомобильнинг олд ўриндиқлари мато билан қопланган, юкхонасида эса заводдаги пломбалари сақланиб қолган.\n«ВАЗ-2106» 64 от кучига эга 1,3 литрли карбюратор мотор ёрдамида ҳаракатга келади. Агрегат тўрт поғонали механик трансмиссия ёрдамида бошқарилади. Сотувчининг сўзларига кўра, 27 йил давомида машина илиқ гаражда сақланган.\nАввалроқ Петербургда 22 йил гаражда сақланган янги «ВАЗ-2104» топилгани, Москвада идеал ҳолатдаги Lada коллекцияси 210 минг долларга сотилаётгани, Россияда завод пломбалари олинмаган 26 йиллик «Жигули» янги BMW Х3 нархида сотувга қўйилгани тўғрисида хабар берилганди.\nМавзуга доир: Қозонда 46 км йўл босган 23 йиллик «Жигули» янги «Vesta» нархида сотувга қўйилди (фото)\n12:28, 14.05.2022 20545\nMercedes-Benz дунёдаги энг қиммат автомобилини яширин равишда сотиб юборди\n11:05, 16.05.2022 16587\nТошкентда Matiz билан тўқнашган Epica ағдарилиб кетди (видео)\n17:26, 19.05.2022 17474\n«Москвич» бренди остида Хитой автомобиллари ишлаб чиқарилади — ОАВ\n16:48 Бугун 598\n16:20 Бугун 1489\n15:57 Бугун 2992\n15:25 Бугун 9670